Hilang Selera Makan Ketika Hamil? Ada 19 Cara Efektif Boleh Bantu Mak Buyung!

Biasanya kehamilan akan membuatkan individu lebih banyak makan
 namun adakalanya anda mungkin hilang selera makan ketika hamil.

Berikut tip ketika mengandung yang boleh dicuba untuk mengatasi masalah tiada selera makan!

Tip atasi masalah hilang selera makan ketika hamil

Berikut petua dan tip ketika mengandung yang boleh membantu anda mengatasi dan mengendalikan ketidakselesaan yang wujud ketika hamil.

Mabuk hamil

Mabuk hamil
melibatkan loya dan muntah adalah 1 keadaan biasa dan kerap dialami wanita mengandung
.

Ini disebabkan perubahan dan peningkatan hormon dalam badan.

Keadaan ini berbeza bagi setiap individu.

Ada yang
mengalami keadaan ini pada trimester pertama dan sesetengahnya berlanjutan sehingga ke penghujung tempoh kehamilan
.

Untuk membantu mengatasi masalah ini, anda boleh:

Makan hidangan bersaiz kecil atau snek dengan kerap.
Cuba untuk makan setiap 2 jam sekali agar perut tidak kosong.

Pilih makanan dan snek tinggi protein
.
Anda boleh mencuba mencicah roti pita dengan hummus, keju dan biskut atau yogurt bersama granola – campuran bijirin sarapan pagi.

Minum dengan kerap
. Elakkan minuman sejuk, terlalu manis atau masam seperti jus atau
lemonade.

Elak makan bersulam
.
Hindari tabiat makan dan minum secara bersulam
. Ia boleh membuatkan perut anda cepat kembung.

Sediakan snek.
 Untuk menghindari rasa lapar, letakkan snek ringan seperti biskut di tepi katil. Cuba untuk berehat dalam tempoh 15 minit sebelum anda bangun dari katil.

Halia sebagai ubat
. Campurkan halia dalam minuman teh, gula-gula perisa halia atau sebarang snek berasaskan halia. Anda juga boleh memilih kapsul halia jika tidak sukakan rasa halia.

Pedih ulu hati

Keadaan ini berlaku disebabkan tekanan tumbesaran bayi dalam kandungan serta perubahan hormon.

Bagaimana mengatasi masalah pedih ulu hati ini
?

Untuk membantu mengatasi masalah ini, anda boleh:

Makan buah rendah kandungan asid
. Biasanya keadaan ini berlaku disebabkan pengambilan makanan berasid. Jadi pengambilan buah rendah kandungan asid seperti pisang dan tembikai dapat membantu.

Kawal pemakanan.
 Sentiasa beri perhatian pada apa yang anda makan dan bila anda mengambilnya. Hindari makanan pedas dan elak makan hampir dengan waktu tidur.

Hilang selera makan ketika hamil kerana sembelit

Makanan mungkin akan melepasi badan dengan lebih perlahan ketika hamil bagi membolehkan segala nutrisi dan zat diserap badan untuk keperluan diri dan bayi.

Ia cenderung menyebabkan sembelit
.

Untuk membantu mengatasi masalah ini, anda boleh:

Minum banyak air
. Minumlah sekurang-kurangnya 2.3 liter cecair seperti air, susu, jus, kopi tanpa kafein dan teh. Minuman panas dan suam lebih baik.

Makanan tinggi serat.
Anda memerlukan sekurang-kurangnya 28 gram serat setiap hari ketika hamil.
Tambah makanan tinggi serat dalam hidangan anda secara perlahan-lahan bagi mengelakkan kembung, kekejangan atau cirit-birit
.

Ambil pir, prun dan epal.
 Buah-buahan ini mempunyai kesan seperti julap dan boleh menjadikan najis lebih lembut dan mudah keluar. Maka kuranglah risiko sembelit!

Banyakkan bergerak.
 Lakukan aktiviti fizikal ringan secara berkala. Ia juga merupakan antara tip ketika mengandung yang baik untuk diamalkan.

Bengkak

Sepanjang tempoh kehamilan,
anda mungkin akan berasa kaki dan tangan yang bengkak
.

Pengekalan air sesuatu yang normal semasa mengandung.

Untuk membantu mengatasi masalah ini, anda boleh:

Minum banyak air.
A
pabila berasa kembung perut, penting untuk anda minum air.
Minumlah sekurang-kurangnya 2.3 liter cecair seperti air kosong
, susu, jus, kopi tanpa kafein dan teh.

Hadkan pengambilan snek, makanan segera tinggi kandungan garam.

Ia tidak bermakna anda perlu mengawal ketat pengambilan garam, cuma garam yang berlebihan menyumbang kepada pengekalan air dalam badan.

Tinggikan kaki.
Ketika duduk atau berbaring, cuba tinggikan bahagian kaki dengan meletakkan bantal tambahan. Elakkan untuk menyilang kaki.

Banyakkan bergerak.
Melakukan aktiviti fizikal ringan secara berkala
 dapat
mengurangkan masalah bengkak
. Cubalah untuk berjalan – ia satu senaman yang mudah dan selamat untuk dilakukan.

Hilang selera makan ketika hamil

Ada masanya anda mungkin tidak berasa sebarang keinginan untuk makan
.

Apatah lagi jika tidak sihat atau berdepan masalah sembelit.

Untuk membantu mengatasi masalah ini, anda boleh:

Mengambil hidangan bersaiz kecil dan snek dengan kerap.
 Makanan dalam saiz yang kecil boleh membantu mencegah daripada terlalu kenyang.

Nikmati makanan tinggi protein.
 Cuba hasilkan
smoothie
 dengan gabungan susu bersama yogurt, serbuk susu skim (untuk tambahan tenaga), pisang, beri biru dan kekacang.

Makanan tinggi tenaga.
 Cubalah kekacang tanpa garam, buah-buahan kering, avokado, salmon dan keju.

Jadi jika kalian hilang selera makan ketika hamil, cuba ikuti panduan artikel ini okay!


Memahami Asas Epidemiologi: Endemik, Epidemik, dan Pandemik. Jom Belajar!

Epidemiologi ialah salah satu dari cabang yang terpenting dalam bidang kesihatan awam.

Ia mengkaji tentang distribusi (kekerapan, pola) dan penentu (punca, faktor risiko) keadaan berkaitan dengan kesihatan dalam
populasi tertentu (sekolah, bandar, negara, global)
.

Epidemiologi penting dalam mencari punca sesuatu penyakit (terutamanya penyakit berjangkit) serta langkah pengawalannya dalam komuniti di mana individu dan komuniti dilihat secara kolektif.

Maksud epidemiologi – endemik, epidemik, dan pandemik adalah antara istilah utama yang sering digunakan dalam bidang ini.

Mari lihat apakah yang dimaksudkan dengan setiap istilah tersebut.

Endemik – kehadiran sesuatu penyakit atau agen pembawa penyakit secara kekal di satu tempat

Contohnya di Malaysia,
demam denggi
 merupakan penyakit endemik di negara ini termasuk negara-negara lain yang beriklim tropikal seperti Indonesia, Brazil, dan Pakistan.

Apabila sesuatu penyakit endemik di kawasan tersebut, ia bermakna bahawa penyakit tersebut wujud sepanjang tahun kerana terdapat agen, pembawa agen, serta faktor lain yang mengundang penyebaran penyakit tersebut.

Selain demam denggi, penyakit endemik lain di Malaysia ialah
demam malaria
,
hepatitis A
, dan demam typhoid.

Epidemik – pertambahan bilangan kes di sesuatu kawasan secara tiba-tiba

Selain epidemik, istilah wabak (
outbreak
) juga digunakan tetapi kebiasaannya lebih merujuk kepada satu populasi atau kawasan yang lebih kecil.

Contohnya, wabak
demam campak
 di sebuah sekolah tertentu.

Antara epidemik paling besar berlaku di Malaysia ialah
penyakit tangan, kaki, dan mulut (HFMD)
 pada pertengahan tahun ini.

Lebih 50,000 kes telah dilaporkan dan banyak premis awam terpaksa ditutup buat sementara waktu bagi mengelakkan penularan penyakit.

Epidemik sesuatu penyakit berlaku atas beberapa faktor seperti peningkatan bilangan atau kekuatan agen penyebab (virus, bakteria, parasit), penularan penyakit di satu kawasan buat kali pertama, dan peningkatan risiko populasi berkenaan.

Pandemik – epidemik melibatkan kawasan lebih luas

Jika epidemik berlaku dalam sebuah kawasan atau negara, pandemik pula lebih luas melibatkan beberapa negara, benua atau di seluruh dunia.

HIV/AIDS ialah contoh penyakit pandemik
 paling bahaya melanda dunia.

Selain penyakit berjangkit, pandemik paling kritikal sedang dihadapi oleh dunia hari ini ialah
 penyakit kronik
 seperti obesiti, penyakit jantung, strok, dan kencing manis.

Jadi, jika anda berjumpa dengan istilah yang disebutkan di atas selepas ini, sudah tentu ia akan lebih mudah untuk difahami oleh kita semua kerana sudah tahu maksud epidemiologi yang sebenar.


Nak Mulakan Diet Keto? Ikut 4 Tip Penting Ini, Awasi Karbo Dan Lemak!

Anda ingin cuba diet jenis ketogenik dalam usaha untuk kurus tapi tidak tahu bagaimana mahu mula? Usah khuatir kerana ada tip mudah sebagai cara memulakan diet keto.

Buat anda yang tidak tahu tentangnya, ketogenik adalah sejenis diet dengan pola makan rendah karbohidrat namun tinggi lemak dan
mampu untuk menurunkan berat badan
.

Persoalannya, bagaimana cara memulakan diet keto? Jom terus baca artikel dengan lebih lanjut!

Sebelum tahu cara memulakan diet keto, fahami apa itu diet jenis ketogenik

Seperti mana yang telah kami nyatakan di atas tadi,
ketogenik adalah sejenis diet dengan pola makan
 rendah karbohidrat namun tinggi lemak. Adakah ia bagus untuk diamalkan?

Untuk pengetahuan anda semua, ia memerlukan anda untuk mengurangkan pengambilan karbo dan menggantikan ia dengan lemak untuk menyeimbangkan sistem metabolisme.

Proses yang dinamakan sebagai ketosis ini seterusnya akan dapat membantu anda membakar lemak menjadi tenaga sekali gus memberi sumber tenaga untuk fizikal dan mental.

Dalam pada itu, ia juga dipercayai mampu untuk mengurangkan kadar gula dalam darah atau insulin serta meningkatkan tahap keton yang terbukti mempunyai banyak manfaat.

Ia boleh bantu anda kurus?

Ya, sebenarnya anda mungkin boleh menjadikan diet jenis ini sebagai salah satu cara untuk anda menurunkan berat badan serta mengurangkan risiko pelbagai penyakit lain.

Ini kerana ia dipercayai mampu untuk menyeimbangkan sistem metabolisme tubuh badan individu dengan proses ketosis yang mengurangkan karbo dan menambahkan lemak.

Bukan itu sahaja, ia juga boleh buat anda kenyang lebih lama
tanpa perlu fikir pengambilan kalori
 selain turut mengurangkan tekanan darah diastolik dan tahap trigliserida.

Menurut kajian melibatkan 34 orang dewasa yang mengamalkan diet ini selama lebih kurang 8 minggu, mereka berjaya mengurangkan berat badan sehingga 5 kali ganda lebih banyak berbanding mereka yang mengamalkan diet rendah lemak biasa.

Bagaimana untuk mula diet keto?

Baiklah, sekarang kita pergi pula ke persoalan utama artikel ini iaitu bagaimana cara memulakan diet keto. Berikut adalah beberapa hal penting yang anda perlu tahu dan amalkan:

Cara memulakan diet keto #1. Awasi tahap pengambilan karbo

Pertama sekali, anda hanya perlu ambil 20 ke 30 gram karbohidrat sehari dan tidak lebih, sesuai dengan saranan Pakar Diet dari New York di Amerika, Kristen Mancinelli.

Disebabkan itu juga, anda perlu kenal
apa antara jenis makanan yang kaya dengan karbo
 kerana kandungannya bukan hanya tinggi pada roti, biskut, pasta, gula-gula serta aiskrim sahaja.

Makanan yang anda tidak sangka seperti sayur-sayuran, buah-buahan dan kekacang juga mungkin tinggi dengan karbo. Jadi, dapatkan nasihat daripada doktor atau pakar diet.

#2. Awasi tahap pengambilan lemak

Menurut Kristen,
ramai individu takut dengan lemak
 kerana ia dipercayai mampu menambah berat badan atau menambah risiko penyakit kronik seperti sakit organ jantung.

Sebenarnya, anda masih boleh dan mungkin perlu ambil lebih banyak lemak di dalam diet sebagai usaha menjayakan diet ini daripada jenis lemak sihat serta tidak tepu.

Lemak sihat ini harus datang dari sumber yang tepat dan yang pasti bukan daripada makanan tidak sihat seperti makanan segera, bergoreng, berminyak, diproses dan lain-lain.

#3. Awasi juga pengambilan protein

Meskipun diet ini banyak berkisar tentang pengambilan karbo dan lemak sahaja, anda juga tidak boleh abaikan protein. Ini kerana ia juga penting untuk anda beri lebih perhatian.

“
Pengambilan protein juga penting
 di mana ia perlu sederhana yakni tidak terlalu banyak atau sedikit kerana ia juga sumber glukosa yang boleh membantu proses ketosis tubuh badan anda”, jelas Pakar Diet Ginger Hultin.

Oleh itu, sila pastikan anda masih ambil protein daripada sumber yang sihat seperti daging merah, daging putih atau suplemen tambahan pada kuantiti dan kualiti yang tepat.

Cara memulakan diet keto #4. Sila masak & makan di rumah

Di dalam usaha untuk diet keto ini berjaya, anda mungkin perlu masak sendiri di rumah untuk memastikan karbo, lemak, protein dan lain-lain nutrisi di dalam menu diet itu tepat.

Elakkan daripada makan di kedai makan atau restoran
terutamanya yang menyediakan makanan segera
 kerana itu adalah musuh utama bagi individu dengan masalah berat badan.

Apa yang paling penting, sila pasang azam
, dapatkan sokongan ahli keluarga dan rakan serta informasi dan nasihat daripada doktor terlebih dahulu sebelum cuba diet keto ya!


Benarkah Payudara Saya Berubah Jika Menyusukan Bayi?

Salah faham terbesar mengenai penyusuan susu ibu adalah ia menyebabkan perubahan fizikal kepada payudara wanita seperti tidak sama rata dan kendur. Walhal, kehamilan itu sendiri adalah faktor utama yang boleh mengubah bentuk payudara anda. Cuba fahami penyebab di sebalik perubahan yang berlaku kepada payudara anda dalam konteks peranannya sebagai salah satu sumber terpenting dalam pemakanan dan tumbesaran bayi anda.

Adakah penyusuan susu ibu punca payudara anda berubah?

Secara amnya, tidak terdapat otot pada payudara. Payudara dihubungkan kepada dada anda oleh jalur nipis yang dipanggil sebagai ligamen Cooper. Semasa hamil, lapisan nipis ini meregang dan darah dipam ke dalam payudara, menjadikan payudara anda lebih berat dan penuh. Kehadiran susu juga menjadikan tisu payudara lebih penuh dan memperlihatkan payudara anda kelihatan kendur. Lemak dan penghubung tisu boleh berubah beransur-ansur selepas habis fasa penyusuan. Tidak kira jika anda menyusukan bayi atau tidak, perubahan-perubahan ini masih berlaku. Kesan kehamilan kepada penampilan payudara menjejaskan setiap wanita dengan cara yang berbeza dan bergantung kepada pelbagai faktor. Antara faktor yang mempengaruhinya termasuklah:

Indeks jisim tubuh

Bilangan kehamilan sebelumnya

Saiz payudara sebelum kehamilan

Umur

Sejarah merokok

Adakah penyusuan susu ibu menyebabkan payudara saya tidak sekata atau berubah bentuk?

Perubahan bentuk biasanya disebabkan oleh payudara terlalu penuh dengan susu. Walau bagaimanapun, setiap payudara adalah berbeza. Jadi, tidak semestinya jika sebelah payudara anda berubah, sebelah yang lain akan ikut berubah.

Semasa hamil, ligamen yang menghubungkan payudara anda dengan dada akan meregang, akhirnya mengecut selepas penyusuan. Ini boleh mengubah kontur garisan payudara dan menyebabkan payudara tidak sama rata. Bagi kebanyakan wanita, payudara tidak sama rata adalah biasa berlaku tanpa mengira kehamilan. Selepas penyusuan, terdapat kebarangkalian sebelah payudara akan kembali kepada saiz asal sementara sebelah lagi kelihatan lebih leper.

Apakah terdapat rawatan untuk payudara berubah bentuk atau tidak sama rata?

Banyak prosedur kecantikan yang ada kini boleh membantu wanita mengembalikan semula penampilan fizikal mereka seperti sebelum hamil, termasuklah memejalkan payudara atau mesoterapi. Jika anda ingin mempertimbangkan prosedur pembedahan, anda perlu merujuk kepada doktor bagi mendapatkan konsultasi tentang pencegahan sebarang kesan yang tidak diingini. Jika anda melihat perubahan pada payudara anda selepas penyusuan, ingatlah bahawa perubahan-perubahan ini adalah semula jadi dan jarang sekali membahayakan kesihatan.

Kehamilan dan penyusuan adalah proses sukar dan meninggalkan kesan kepada tubuh anda, tetapi susu ibu adalah sumber pemakanan paling penting untuk bayi anda dan ia merupakan sumber yang ideal untuk kesihatan dan tumbesaran optima bayi. Ramai wanita yang belajar untuk menyayangi dan menerima tubuh seadanya selepas kehamilan/  penyusuan.

Hello Health Group
 tidak memberikan nasihat, diagnosis atau rawatan perubatan.


Ada Kurap Kering Di Kulit? Hilangkan Kegatalan Dan Parut Dengan 5 Cara Ini!

Malunya apabila penuh
 kurap kering pada kulit
! Bukan itu sahaja, ia juga akan mengakibatkan kemerahan, kegatalan dan keradangan yang bakal menjejaskan kehidupan anda.

Bukan sahaja dari aspek kesihatan, malah kurap turut akan mengakibatkan anda hilang keyakinan diri untuk berdepan dengan
 individu dan masyarakat yang penuh dengan stigma
.

Persoalannya, bagaimana cara menghilangkan kurap kering yang efektif? Terus baca artikel untuk tahu!

Untuk mendapatkan lebih banyak info tentang Kesihatan Kulit, sila dapatkannya
di sini
.

Apa itu kurap kering?

Kurap atau juga dikenali sebagai
tinea
,
ringworm
atau
dermatophytosis
adalah sejenis penyakit kulit yang didalangi oleh
jangkitan kulat pada kulit individu yang tidak bersih
.

Untuk pengetahuan anda semua, terdapat beberapa jenis kurap yang agak biasa berlaku termasuk:

Tinea capitis
 – Berlaku di kulit kepala

Tinea corporis
– Berlaku di kulit badan

Tinea cruris
 – Berlaku di kulit alat sulit

Tinea pedis

– Berlaku di kulit kaki

Tinea unguium
 – Berlaku di kulit kuku

Sesuai dengan nama kondisi ini, kurap yang biasa terjadi pada permukaan kulit tidak rata itu akan menyerupai bentuk cincin dan cacing
 serta bakal mengakibatkan ketidakselesaan
.

Apa punca kurap kering?

Penyakit kulit ini berpunca daripada kulat yang hidup di lapisan kulit paling luar. Dalang utama kondisi kurap kering adalah angkara beberapa jenis kulat berbeza;
T
richophyton
,
M
icrosporum
,
E
pidermophyton
dan
Dermatophyte
.

Ia berupaya untuk berpindah dari manusia ke manusia atau dari habitat lain seperti haiwan, tanah serta objek apabila
berlaku kontak kulit ke kulit individu
 dengan anasir ini.

Apa yang lebih membahayakan adalah kulit punca kondisi ini mampu hidup lama di habitat
selain kulit manusia
 dan sukar untuk mati walaupun dalam persekitaran yang ekstrem.

Begini cara menghilangkan kurap!

Kalau anda terkena kurap kering, wujud banyak cara untuk rawat dan cegah kondisi ini termasuklah:

#1. Menyapu ubat topikal

Pertama, anda kena tahu bahawa kebanyakan kes kondisi ini mungkin boleh disembuhkan hanya dengan cara menyapu ubat topikal dalam bentuk krim, minyak atau gel di rumah.

Walaupun tanpa preskripsi daripada doktor, ubat sapu untuk membunuh kulat ini boleh anda dapatkan di farmasi. Namun,
 pastikan ia adalah produk yang betul
 sebelum membeli.

#2. Mengambil ubat oral

Sekiranya langkah pertama itu tadi masih tidak membuahkan hasil, anda perlu mendapatkan
diagnosis daripada doktor atau pakar kulit
 untuk memberikan preskripsi ubat lain.

Ubat lain yang dimaksudkan itu bukan dalam bentuk topikal tetapi oral di mana anda perlu menghabiskan ubat tersebut dalam masa yang telah ditetapkan untuk mendapat hasil terbaik.

Cara menghilangkan kurap kering #3. Syampu

Ubatan topikal dan oral itu penting untuk anda yang mengalami masalah kurap pada bahagian tubuh badan yang umum namun
bagaimana pula jika wujud pada kulit kepala
?

Apa yang anda boleh buat adalah dengan lebih kerap menggunakan syampu jenis antikulat yang berupaya untuk menghilangkan kemerahan dan kegatalan pada kulit kepala.

Bahan yang perlu ada di dalam syampu ini meliputi
ketoconazole
,
selenium sulfide
,
pyrithone zinc
 dan lain-lain. Namun, dapatkan nasihat dan informasi lebih lanjut daripada pakar sebelum mengamalkannya.

#4. Membiarkan kulit anda bernafas

Menurut logik akal, mungkin ramai penderita kondisi ini akan menutup atau membalut kawasan kulit terjejas untuk mengelakkannya daripada merebak dan berjangkit kepada orang lain, sedangkan ini sangat tidak digalakkan kerana boleh membuatkan ia lebih teruk.

Alasannya, kulit yang lama tertutup akan hilang kelembapan semula jadi
 dan bakal jadi punca kekeringan
 sekali gus melambatkan proses penyembuhan untuk masalah kulit ini.

Baca juga artikel berkaitan:

Alami Kulit Menggelupas, Kering & Gatal-gatal, Semak Punca Ini Dahulu Untuk Tahu Rawatan Betul

Ini PUNCA Mengapa Kulit Anda Kering Bersisik, Tukar Tabiat Sekarang!

Tip Nak Beli Produk Jika Kulit Kering Dan Kasar, Mesti Ada 7 Bahan Ini!

Jangan pula biar ia berlaku berulang kali! Berikut adalah cara yang anda boleh amalkan untuk mencegahnya:

#5. Kerap cuci fabrik pakaian

Seperti mana yang kita semua sudah tahu, kurap boleh berjangkit dari satu individu ke individu lain. Maka, penting untuk anda kerap cuci cadar, selimut, bantal, tuala dan pakaian.

Ini penting bagi mengelakkan kulat membiak dan merebak dengan lebih pantas. Gunakan air panas, sabun basuh serta peluntur untuk mendapatkan kesan cucian paling efektif.

Dalam pada itu, elakkan daripada mengenakan pakaian dalam, sarung kaki dan sarung tangan terlalu lama untuk mencegahnya daripada kelembapan, kerana peluh dan air yang terkumpul padanya boleh menjadi
habitat yang sangat sesuai untuk mikrobiom
.

Jangan abaikan masalah kurap untuk mendapatkan kulit yang sihat!

Meskipun tidak semua, namun ramai individu yang cenderung untuk mengabaikan masalah kulit ini tanpa mengambil sebarang langkah rundingan atau rawatan bersama dengan pakar.

Sedangkan, kondisi ini tidak normal dan boleh menjejaskan kualiti kehidupan dan keterampilan individu. Jadi, jangan lambat untuk bertindak agar
kulit anda lebih kuat, cantik dan sihat
.


Cemburu BUKAN Tanda Sayang! Jika Berlebihan, Ini Tanda Gangguan Mental

Anda tahu tak apa itu gangguan cinta obsesif (OLD)? Mungkin ramai yang belum tahu apakah keadaan dan penyakit ini, bukan?

Sebelum itu, hubungan yang sihat membolehkan
kedua-dua pihak rasa disayangi, dihargai, dan dihormati.
Kepercayaan yang terjalin memberikan ruang kepada pasangan masing-masing untuk mempunyai kehidupan sendiri di luar hubungan cinta.

Sayangnya, cinta yang bersifat obsesif telah dipromosikan dalam sastera selama berabad-abad lamanya. Antara contoh yang popular, kisah Romeo dan Juliet yang mengagungkan perasaaan obses dengan cinta seseorang lantas memberikan idea yang bertentangan dengan realiti sebenar. Salah satu contoh ini boleh dikategorikan sebagai, gangguan cinta obsesif (OLD).

Gangguan cinta obsesif (OLD)

Gangguan cinta obsesif (OLD) merujuk kepada keadaan di mana anda menjadi obses dengan orang yang anda rasa anda cintai.

Justeru, anda mungkin rasa keperluan untuk melindungi orang yang disayangi secara obsesif, atau bahkan
mengawal mereka seolah-olah mereka adalah milik kalian.

Walaupun tidak ada klasifikasi perubatan atau psikologi yang berasingan untuk OLD, namun ia sering dikaitkan dengan jenis-jenis penyakit kesihatan mental lain.

Gejala-gejala gangguan cinta obsesif

Tarikan yang luar biasa terhadap pasangan

Pemikiran obsesif

Merasakan keperluan untuk melindungi

Pemikiran dan tindakan posesif

Rasa cemburu yang melampau

Kurang keyakinan diri

Selain itu, individu yang menghidap OLD juga tidak mudah menerima penolakan.

Gangguan cinta obsesif, apa penyebabnya?

Kalau hendak diikutkan, tidak ada satu pun penyebab OLD. Sebaliknya, ia boleh dikaitkan dengan jenis masalah kesihatan mental yang lain seperti:

#1
 Attachment disorders

Kumpulan gangguan ini merujuk kepada mereka yang mempunyai masalah keterikatan emosi, seperti kekurangan rasa empati atau obsesi dengan orang lain.

Jenis gangguan ini termasuk
disinhibited social engagement disorder
 (DSED) dan
reactive attachment disorder
 (RAD).

Bagi DSED, pesakit mungkin menjadi terlalu ramah dan tidak mengambil langkah berjaga-jaga dengan mereka yang tidak dikenali.

Manakala untuk RAD pula,
pesakit mungkin berasa tertekan
 dan menghadapi kesulitan untuk bergaul dengan orang lain.

#2
Borderline personality disorder

Penyakit mental ini dicirikan oleh gangguan pada imej diri dan disertai dengan perubahan mood yang teruk.

Gangguan ini boleh menyebabkan pesakit menjadi sangat marah dan gembira dalam tempoh beberapa minit atau jam.
Episod kegelisahan dan kemurungan
 turut boleh berlaku.

#3
 Delusional jealousy

Berdasarkan khayalan (peristiwa atau fakta yang pesakit percaya adalah benar), gangguan ini bercirikan oleh bantahan terhadap perkara-perkara yang sudah terbukti salah!

Jika dikaitkan dengan OLD, gangguan ini menyebabkan pesakit percaya bahawa pihak di sana telah membalas perasaan cinta mereka, walaupun realiti adalah sebaliknya.

#4
 Obsessive-compulsive disorder (OCD)

Gangguan obsesif-kompulsif (OCD) adalah gabungan pemikiran obsesif dan ritual kompulsif.

Kondisi ini cukup parah sehingga berupaya mengganggu kehidupan seharian pesakit.

OCD juga boleh menyebabkan pesakit memerlukan jaminan yang berterusan daripada pasangan, yang akan mempengaruhi hubungan.

#5 Erotomania

Gangguan ini pula terletak di pertengahan antara gangguan
delusional
 dan obsesif.

Untuk kondisi erotomania, pesakit cenderung percaya bahawa seseorang yang terkenal atau mempunyai status sosial yang lebih tinggi
jatuh cinta kepada mereka.

Hal ini berisiko menyebabkan gangguan kepada individu lain, seperti muncul di rumah atau tempat kerja tanpa diundang.

Menurut
Comprehensive Psychiatry
, individu dengan erotomania selalunya terasing dengan hanya beberapa orang kawan, dan kebiasaannya adalah penganggur.

Bagaimana gangguan cinta obsesif dirawat?

Pelan rawatan yang tepat untuk gangguan ini bergantung kepada penyebabnya.

Walau bagaimanapun, ia sering melibatkan gabungan ubat-ubatan dan psikoterapi.

Pun begitu, ubatan boleh digunakan untuk melaraskan bahan kimia di dalam otak. Doktor mungkin mengesyorkan salah satu ubat berikut:

Ubat anti kegelisahan

Ubat anti depresi

Ubat anti psikotik

Ubat penstabil mood

Tempoh beberapa minggu juga mungkin diperlukan untuk ubat yang diambil berfungsi.

Tambah lagi, pesakit mungkin perlu mencuba pelbagai jenis ubat sehingga memperoleh jenis yang paling sesuai untuk mereka.

Pastikan juga untuk berkomunikasi dengan doktor mengenai kemungkinan kesan sampingan, seperti:

Selera makan berubah

Mulut kering

Keletihan

Sakit kepala

Insomnia

Kehilangan libido

Loya

Kenaikan berat badan

Selain ubat-ubatan, terapi juga berguna untuk semua bentuk OLD.

Kadangkala, penglibatan keluarga dalam sesi terapi boleh jadi bermanfaat, terutamanya jika gangguan cinta obsesif ini berpunca daripada masalah ketika kecil.

Bergantung kepada keparahan dialami dan pilihan peribadi pesakit, mereka mungkin terlibat dalam terapi individu atau secara berkumpulan.

Pilihan-pilihan terapi merangkumi:

Terapi tingkah laku kognitif

Terapi tingkah laku dialektik

Terapi bermain (untuk kanak-kanak)

Terapi bercakap


Tekanan Darah Meningkat Akibat Kurang Tidur

Tekanan darah tinggi atau hipertensi adalah pembunuh ‘senyap’. Menurut MyHealth, di Malaysia, 5.8 juta penduduk mempunyai tekanan darah tinggi dan hanya 2.2 juta mendapat rawatan tetap. Kebanyakan orang yang mengidap hipertensi tidak sedar yang mereka mempunyai masalah ini. Penyakit hipertensi yang tidak dirawat akan meningkatkan risiko komplikasi tanpa mengira usia.

Benarkah tidur mempengaruhi tekanan darah?

Terdapat hubungan jelas antara jumlah tidur seseorang dengan risiko tekanan darah tinggi. Dalam satu kajian, para penyelidik mendapati bahawa mereka yang tidur kurang dari enam jam pada waktu malam adalah 20% lebih mungkin mempunyai hipertensi. Keadaan ini boleh dielakkan dengan mendapatkan jumlah tidur yang disyorkan setiap malam.

Dalam kajian lain, penyelidik mendapati bahawa orang yang hanya tidur enam jam pada waktu malam sebelumnya menunjukkan mempunyai tekanan darah yang lebih tinggi pada hari yang berikutnya berbanding mereka yang mendapat tidur malam yang baik. Kekurangan tidur yang berterusan boleh menambahkan lagi kesannya. Tanpa tidur yang betul bagi mencergaskan semula tubuh boleh menyebabkan diri anda tertekan tanpa menyedarinya sehinggia ia sudah terlambat.

Jika anda mengalami tidur apnea (keadaan terhentinya pernafasan beberapa ketika), mengalami hipertensi boleh menambahkan sakit kepala. Tidur apnes ini biasanya disebabkan oleh belakang tekak melegakan dan mengehadkan aliran udara ke dalam badan. Bagi mereka yang menghidap tidur apnea ini lebih berisiko mengalami tekanan darah tinggi.

Apabila anda mengalami hipertensi bersama tidur apnea, oksigen mengalir melalui tubuh sangat berkurang. Tidur apnea boleh meningkatkan tekanan darah dengan mengurangkan oksigen yang anda dapatkan. Semakin tinggi tekanan darah meningkat, semakin berisiko anda menghidap masalah kesihatan yang serius seperti kegagalan jantung kongestif dan strok.

Bagaimana mengatasi hipertensi dengan tidur?

Pilih tilam yang selesa

Jika anda berasa terhuyung-hayang (groggy) dan sakit paa waktu pagi, ia berkemungkinan salah satu tanda anda perlu menukarkan tilam anda. Pilih tilam yang betul untuk gaya tidur anda bagi memastikan anda selesa. Kurang gangguan di tengah malam bermakna lebih banyak masa anda mendapat tidur yang baik dan nyenyak. Tubuh anda akan memulihkan (rejuvenate) daripada tugasan harian dan tekanan serta membolehkan anda tidur lebih lama sepanjang malam tanpa gangguan.

Amalkan tabiat tidur yang sihat

Sebelum anda tidur, terdapat banyak perkara yang boleh dilakukan untuk menjadikan malam anda lebih berjaya. Makan makan lebih ringan yang awal membolehkan tubuh anda mencerna makanan dan mengelakkan rangsangan tenaga yang tidak perlu sebelum anda menutup mata anda.

Biarkan diri anda 30 minit sebelum tidur untuk berhenti melihat peranti anda. Cahaya biru yang dipancarkan dari skrin ini mendorong otak anda untuk terus terjaga kerana cahaya ini meniru cahaya matahari. Bersantai dengan buku, mandian hangat, atau aktiviti malam lain akan membiarkan otak anda tahu bahawa sudah tiba masanya untuk tidur.

Sebaik sahaja anda berada di tempat tidur, anda perlu memberi tumpuan kepada tidur untuk membantu menguatkan penyatuan minda antara katil anda dan menjadi letih. Melakukannya setiap malam boleh membantu menjadikannya lebih mudah untuk tidur daripada menonton TV atau menatal (scrolling) media sosial.

Tidur yang tidak mencukupi menyebabkan kesukaran untuk berdepan dengan aktiviti harian. Kekurangan tidur yang berterusan boleh memberi implikasi besar untuk kesihatan anda, termasuk tekanan darah tinggi. Hipertensi boleh diurus, tetapi hanya jika anda membuat perubahan yang betul dalam hidup anda. Malahan, tidur adalah keutamaan dalam merawat tubuh dengan baik dan membantu melawan risiko hipertensi.


Tahukah Anda Apakah Unit Utama atau Jabatan di Hospital?

Malaysia mempunyai sistem kesihatan yang baik dan bertaraf dunia. Malah, majalah
International Living

telah menyenaraikan Malaysia sebagai 5 negara yang menyediakan khidmat penjagaan kesihatan terbaik di dunia!

Bercakap tentang penjagaan kesihatan, ia lebih luas dari sekadar hospital dan klinik. Ia meliputi:

Rawatan (kuratif).

Pencegahan.

Promosi kesihatan (promotif).

Rehabilitatif.

Semua ini bertujuan melahirkan masyarakat yang sihat dan sejahtera.

Staf kesihatan juga tidak terhad kepada doktor tetapi termasuk jururawat, pembantu perubatan dan kerani. Malah, pencuci lantai juga mempunyai peranan penting bagi memastikan hospital sentiasa bersih dan bebas kuman.

Dalam artikel ini, mari kita lihat unit utama atau jabatan di hospital untuk memahami fungsinya.

1. Perubatan dalaman (
internal
medicine
)

Jabatan Perubatan mungkin merupakan unit paling sibuk di hospital. Ia berurusan dengan semua penyakit yang berpunca dari dalam melibatkan pelbagai sistem tubuh. Semua keadaan kesihatan yang memerlukan rawatan dalaman melalui ubat-ubatan kebiasaannya dirujuk ke jabatan ini.

Ia terbahagi lagi kepada banyak subunit, antaranya:

Kardiologi (jantung).

Paru-paru.

Neurologi (urat saraf dan otak).

Gastroenterologi (usus dan perut).

Reumatologi (sendi dan autoimun).

Hematologi (darah).

Endokrinologi (hormon).

Dermatologi (kulit).

2. Pembedahan (
surgery
)

Jabatan Pembedahan pula menerima pesakit yang memerlukan rawatan pembedahan, sama ada pembedahan minor seperti menjahit luka pada kulit atau pembedahan major seperti pemindahan organ dan pembedahan jantung.

Seperti perubatan, unit ini juga mempunyai subunit, antaranya:

Kardiotorasik (jantung).

Neurosurgeri (urat saraf dan otak).

Ortopedik (tulang).

Vaskular (saluran darah).

Urologi (saluran air kencing dan kelamin).

3. Pediatrik atau kanak-kanak (
paediatrics
)

Semua kes melibatkan individu berumur bawah 18 tahun akan dirujuk ke unit ini. Namun, doktor pakar kanak-kanak juga turut mengendalikan kes tertentu melibatkan individu berumur lebih 18 tahun.

Jabatan ini juga mempunyai subunit tertentu seperti neonatal untuk bayi berumur sebulan pertama.

4. Perbidanan dan sakit puan (
obstetrics and gynaecology
)

Jabatan ini juga antara jabatan yang menerima banyak kes. Terbahagi kepada dua iaitu:

Perbidanan – semua berkaitan kehamilan bermula hari pertama sehingga selepas proses bersalin termasuk pencegahan kehamilan.

Sakit puan – keadaan kesihatan khusus melibatkan wanita seperti gangguan kitaran haid dan semua berkaitan sistem reproduktif wanita.

Ini ialah jabatan utama anda boleh temui di hospital. Namun, masih terdapat banyak lagi jabatan di hospital seperti kecemasan dan trauma, onkologi (kanser), psikiatri, anestesiologi (bius), oftalmologi (mata) dan sebagainya. Pembahagian mengikut unit seperti ini tidak lain hanya bertujuan membantu proses penjagaan kesihatan pesakit berjalan dengan lancar dan baik.

Hargailah staf kesihatan yang bekerja siang dan malam demi menyelamatkan nyawa anda!


Ibu Baru Mengalami Keguguran? Jaga Mental Anda Dengan Ikuti Tip Ini

Keguguran adalah perkara yang paling menyedihkan buat wanita. Namun amat penting untuk mengetahui cara menguruskan emosi selepas keguguran.

Bersempena dengan Hari Wanita Sedunia, Hello Doktor akan kongsi tip untuk menjaga kesihatan mental ini.

Untuk mendapatkan lebih banyak info tentang Kehamilan, sila dapatkannya
di sini
.

Kehilangan yang tidak terungkap

Pertama sekali, kami di Hello Doktor bersimpati dengan kehilangan dialami yang membawa anda ke artikel ini. Ketahuilah, apa yang terjadi ini bukanlah salah anda.

Ya, amat penting untuk ibu mengambil masa selepas keguguran bagi proses penyembuhan, bukan sahaja dari aspek fizikal, bahkan emosi.

Kesan emosi biasanya mengambil masa lebih lama untuk sembuh berbanding pemulihan fizikal. Untuk memulihkan mental adalah pengalaman berbeza bagi setiap individu.

Membiarkan diri bersedih di atas kehilangan boleh membantu ibu untuk menerima apa yang berlaku dari masa ke masa.

Cara menguruskan emosi selepas keguguran

Keguguran adalah tragedi yang menyayat hati. Ia bukanlah sesuatu perkara asing untuk wanita yang mengalami situasi tersebut, mempunyai emosi seperti kemarahan, kekecewaan dan rasa bersalah.

Ada wanita yang berasa takut atau bimbang sekiranya keguguran akan berulang jika mereka
hamil kembali.
 Ia juga boleh menyebabkan keretakan dalam perhubungan dan ada kalanya sehingga mengakibatkan perpisahan.

Disebabkan itu, tidak kiralah seawal mana keguguran berlaku dalam
tempoh kehamilan
, ia tidak boleh dipandang ringan.

Berikut beberapa perkara perlu dititikberatkan semasa memulihkan mental bagi wanita yang mengalami keguguran:

Benarkan diri bersedih, antara cara menguruskan emosi selepas keguguran

Kesedihan biasanya dilihat sebagai emosi negatif tetapi ia tidak bermakna anda harus menghindarinya terus.

Sekiranya berasa
ingin menangi
s atau hanya mahu bersedih selepas kehilangan, lakukanlah dengan apa cara sekalipun.

Anda tidak sepatutnya memaksa diri untuk menjadi ‘okay’ terutamanya jika langsung tidak merasakan sebegitu.

Jika ia mengambil masa bertahun sekali pun, tidak mengapa. Itu adalah sebahagian proses kesedihan dan tidak boleh dielakkan.

Berikan tubuh & minda masa untuk sembuh

Pepatah mengatakan “Biarlah masa menentukan segalanya”. Tidak dinafikan masa adalah ubat yang terbaik dalam semua perkara, termasuklah buat mereka yang
mengalami keguguran
.

Tubuh memerlukan masa untuk kembali normal, begitu juga dengan kesihatan minda dan emosi anda. Usah tergesa-gesa untuk berasa ‘lebih baik’.

Cuba tunggu beberapa bulan sebelum memulakan pekerjaan atau berpindah ke rumah baharu mahupun melakukan perubahan besar dalam kehidupan.

Luahkan kepada individu dipercayai & disayangi

Ada kalanya, bercerita mengenai pengalaman traumatik dapat membantu anda menanganinya dengan lebih baik.

Dalam kes keguguran, ia membantu untuk meluahkan apa yang dirasai kepada pasangan, rakan baik mahupun ahli keluarga.

Ia bukan sekadar cara menguruskan emosi atau melegakannya, tetapi turut membantu anda memproses kesedihan dengan lebih baik dan untuk bangkit daripada bersedih dengan apa yang terjadi.

Sekiranya belum bersedia untuk bercakap mengenainya, tuliskan apa dirasai atau yang anda fikirkan.

Baca juga:

Memperingati pemergian bayi, antara cara menguruskan emosi selepas keguguran

Melakukan peringatan tentang kehilangan dialami mungkin tampak berlawanan dengan keadaan yang seharusnya. Tetapi mengekalkan ingatan kepada bayi boleh membantu anda meredai pemergiannya.

Anda boleh adakan majlis kecil yang dihadiri beberapa rakan dan orang tersayang, mahupun menulis surat buat bayi untuk menyatakan apa yang anda rasai.

Ia tidak semestinya sesuatu yang hebat, memadai hanya
anda dan pasangan
 tidak mendatangkan masalah.

Manakala bagi mereka yang beragama Islam, lebih digalakkan untuk melakukan majlis tahlil b
uat b
ayi anda.

Jangan lupa untuk menjaga diri

Anda telah melalui kehilangan traumatik tetapi hidup harus diteruskan.

Sebaiknya cuba untuk patuhi
jadual tidur
 yang tetap, menjaga pemakanan dengan baik dan mengekalkan
berat badan seimbang.

Jangan lupa untuk melakukan sesuatu yang aktif setiap hari, berehat,
mengehadkan pengambilan kafein
, menghindari alkohol dan elakkan merokok.

Cara menguruskan emosi selepas keguguran #Dapatkan bantuan profesional

Akhir sekali, usah teragak-agak untuk mendapatkan bantuan ahli terapi,
kaunselor atau doktor bertauliah
.

Kesedihan serta kehilangan mempengaruhi individu dengan cara berbeza. Ada yang mungkin menghadapi masa sukar untuk menanganinya dan mungkin memerlukan bantuan profesional.

Kesimpulannya

Kehilangan
bayi dalam kandungan
 kerana keguguran boleh memudaratkan. Namun anda tidak keseorangan. Cuba untuk kekal positif dan fokus tentang masa depan.

Bersedia
untuk hamil kembali
? Ia dilema bagi ramai wanita yang mengalami keguguran apabila mereka ingin mencuba lagi.

Secara amnya,
haid pertama
 berlaku antara 4-6 minggu selepas keguguran. Ia biasanya selamat untuk hamil selepas 1 kitaran haid normal.

Pun begitu, amat penting untuk mengetahui dan memahami cara menguruskan emosi selepas keguguran kerana mental anda mungkin memerlukan lebih banyak penyembuhan berbanding tubuh.

Sebaiknya, tunggulah sehingga anda bersedia secara fizikal dan mental
sebelum mengandung
kembali.

Ketakutan akan mengalami kehilangan kehamilan lain adalah perkara biasa buat mereka yang pernah keguguran.  Realitinya, kebanyakan wanita yang pernah mengalami kehilangan ini akan mempunyai
kehamilan sihat
 pada masa akan datang.

Walau apa pun, berundinglah dengan doktor jika terdapat sebarang kebimbangan mengenai keadaan diri.


Penceraian: Apakah Yang Perlu Anda Lakukan?

Bercerai bukanlah satu perkara yang mudah. Ia satu keputusan yang sukar untuk dilakukan dan ia bukan satu proses yang mudah. Malah penceraian, untuk melafazkannya juga sukar, apatah lagi ia satu keputusan yang akan melibat dan akan mengubah kehidupan anda.

Perkara yang perlu difikirkan jika anda inginkan penceraian

 Tekadkan hati

Sejujurnya, tiada siapa mahukan perkahwinan yang dibina atas dasar cinta dan kasih sayang musnah. Tetapi andainya penceraian merupakan langkah terbaik, mungkin itu yang perlu anda lakukan. Tanya pada diri anda, apa yang anda mahukan dan mungkin ada sesetengah waktunya anda meragui tentang apa yang anda mahukan. Ini adalah perkara normal. Biasanya apa yang anda ‘mahukan’, mungkin berbeza dengan apa yang ‘mesti’ anda lakukan. Tenangkan diri dan fikir sebaik-baiknya.

 Kewangan

Cuba senaraikan soalan kritikal berkaitan kewangan. Sebagai contoh, jika anda bercerai, adakah anda akan memperolehi kerja atau anda akan kekal duduk di rumah? Jika anda mempunyai hutang bersama, tahukah anda sebahagian daripada hutang itu adalah tanggungjawab anda? Bagaimana anda ingin menanggung kehidupan anda dan anak-anak selepas bercerai? Senaraikan seberapa banyak persoalan yang muncul untuk membantu anda memikirkan soal kewangan anda jika penceraian terjadi.

 Simpanan

Pastikan anda mempunyai simpanan. Ia adalah sangat penting terutama jika anda tidak bekerja. Simpanan itu adalah untuk menampung kehidupan anda bersama anak anda jika anda bercerai, sekurang-kurangnya sebelum anda memperolehi sebarang pekerjaan.

 Tindakan segera

Jika anda adalah mangsa penderaan, sila ambil tindakan segera. Terdapat banyak tanda dan jenis penderaan, dan ada masanya sukar untuk mengetahui sama ada anda adalah mangsanya atau tidak. Tanda yang paling mudah adalah apabila anda menjadi ‘takut’ kepada pasangan anda atau anda sebolehnya cuba untuk menghindari dari melakukan sesuatu yang membuatkan pasangan anda marah atau mengamuk – ini tandanya anda berada dalam perhubungan tidak sihat dan penderaan. Anda mungkin merasa anda dapat mengendalikannya, tetapi perkara seperti ini tidak akan bertambah baik melainkan anda melakukan sesuatu yang mengubah apa yang anda lalui sekarang.

 Bersifat emosi?

Seandainya jika penceraian yang ingin anda lakukan kerana disebabkan pergaduhan anda dengan pasangan. Cuba tanyakan kepada diri anda, adakah ianya bersifat emosi atau anda telah memikirkannya secara rasional? Ini kerana apabila anda dalam keadaan emosi yang terganggu, seperti marah, benci atau sakit hati, anda sememangnya cenderung untuk membuat keputusan yang salah dan mungkin ia satu keputusan yang anda akan menyesalinya kemudian hari. Jika anda memutuskan untuk bercerai tanpa melibatkan emosi yang bercampur-baur, berdasarkan fikiran rasional, maka teruskan dengan keputusan anda.

 Masih sayang?

Tanyakan kepada diri anda, adakah anda masih punya perasaan kepada pasangan anda? Ini kerana kebanyakan individu yang ingin bercerai mengatakan mereka masih mempunyai perasaan terhadap pasangan, tetapi disebabkan kurang kemesraan dan semakin jauh, menyebabkan timbul keinginan untuk berpisah. Jika ini adalah anda, kemungkinan cara yang terbaik anda untuk anda menyelamatkan perhubungan anda, melainkan jika anda merasakan penceraian adalah satu keputusan yang dapat menghilangkan bebanan yang anda rasai selama ini dan membuatkan anda menjadi lebih baik dari sekarang.

 Bersedia

Adakah anda bersedia dengan segala cabaran dan kemungkinan yang mungkin akan berlaku selepas anda bercerai? Penceraian bererti kehilangan impian untuk memiliki sebuah keluarga bahagia. Kekecewaan, kesepian, kegagalan, penolakan, ketidakseimbang, kesakitan, dan mungkin dendam, adalah antara perkara yang mungkin akan anda lalui. Bersediakah anda untuk mengubah kehidupan anda dari aspek kewangan? Bersediakah anda untuk berdepan dengan kesedihan dan kemarahan anak-anak disebabkan penceraian yang berlaku? Bersediakah anda untuk melepaskan pasangan anda secara mental, emosi, fizikal? Bersediakah anda? Kehidupan selepas bercerai pasti akan ada naik turunnya. Jika anda yakin anda mampu dan bersedia serta anda mempunyai sokongan kuat dari keluarga dan rakan, secara emosi dan fizikal, anda berhak tentukan apa keputusan yang ingin anda lakukan.

Perkara yang penting untuk anda lakukan adalah mengambil sebanyak mana masa yang diperlukan dan jika perlu, dapatkan nasihat daripada keluarga dan rakan baik – untuk anda dapat membuat keputusan yang betul dan terbaik untuk anda, keluarga dan keadaan semasa anda.

Anda mungkin berminat untuk membaca artikel berikut:

Bagaimana Kaunseling Pasangan Membantu Dalam Perhubungan

Bagaimana Menghadapi Penderaan Domestik?

8 Tabiat Boleh Menamatkan Perkahwinan, Menurut Ahli Terapi


Tabiat Minum Kopi Boleh Turunkan Risiko Kanser Kolorektal, Tapi Berapa Limit Sehari?

Kopi panas sememangnya sejenis minuman yang popular
 di seluruh dunia.

Lihat sahaja pada jumlah kedai yang menjual minuman kopi pada satu lokaliti. Tidak sah jika tiada yang menjualnya.

Kajian terdahulu menunjukkan minuman kopi mampu mempengaruhi tahap kesihatan individu.

Bahan bioaktif seperti
kafein dianggap sebagai komponen sistem penghadaman yang relevan
 memandangkan ia boleh memberikan kesan positif.

Walaupun kesan baik bagi peminum kopi bergantung kepada faktor seperti penyediaan, kepekatan kafein dan sebagainya, tapi mereka masih boleh menikmati kebaikan seperti:

Menggalakkan tahap kesihatan usus besar yang sihat melalui sifat antioksidan yang terkandung dalam bahan bioaktif kopi.

Mengurangkan rembesan asid hempedu.

Mengubahsuai
populasi bakteria baik di dalam usus.

Membantu fungsi kritikan usus seperti pergerakan najis keluar.

Oleh sebab kandungan kopi boleh memberikan kebaikan pada fungsi usus, kebanyakan ahli akademik beranggapan ia mesti boleh mempengaruhi risiko untuk mendapat kanser kolorektal.

Berdasarkan dapatan kajian semasa, pengambilan kopi sering dikaitkan risiko kanser kolorektal yang rendah.

Apa yang lebih menarik adalah bagi penghidap kanser tersebut, risiko kematian mereka rendah sekiranya kopi diambil pada sukatan saranan.

Untuk mendapatkan lebih banyak info tentang Kanser, sila dapatkannya
di sini.

Peminum kopi boleh menikmati penurunan risiko kanser kolorektal

Kanser kolorektal merupakan kanser ketiga terlazim di dunia bagi kedua-dua lelaki dan wanita.

Saban tahun, jumlah
mereka yang didiagnosis dengan masalah kanser ini
 semakin meningkat terutamanya di negara Asia seperti Jepun, Korea Selatan dan Malaysia.

Walau bagaimanapun, kadar kematian di negara tersebut masih lagi pada tahap yang rendah dan memuaskan.

Ia berikutan program saringan bagi masalah kanser kolorektal yang berjaya mengesan proses penyakit pada peringkat awal untuk rawatan lanjut.

Kajian berkaitan dengan langkah pencegahan bagi kanser kolorektal menunjukkan
 pengambilan minuman kopi boleh menjadi faktor pelindung
 bagi kanser tersebut.

Pengambilan kopi pada kadar sederhana (tidak melebihi dua hidangan sehari) terbukti menyebabkan penurunan risiko dalam kajian pada tahun 2017 yang melibatkan jumlah subjek yang besar.

Mereka yang minum lebih daripada 2 hidangan sehari boleh menikmati penurunan risiko pada kadar setinggi 54% untuk mendapat kanser kolorektal.

Meskipun begitu, dapatan kajian lain menunjukkan keputusan yang agak berbeza.

Sebagai contoh, kajian yang dijalankan pada tahun 2013 oleh Tian et al menunjukkan kebaikan tersebut hanya boleh dicapai dengan
pengambilan kopi melebihi 4 hidangan sehari
.

Kajian yang dijalankan oleh Universiti Kyushu pula menunjukkan penurunan risiko kanser kolorektal boleh dinikmati oleh individu yang minum 3 hidangan kopi sehari.

Walau apa pun keputusan, masing-masing bersetuju bahawa pengambilan kopi boleh merendahkan risiko kanser kolorektal.

Bahan bioaktif minuman kopi panas penyumbang kepada faktor penurunan risiko

Walaupun ramai yang beranggapan bahawa kafein merupakan sebab utama penurunan risiko kanser berlaku, namun kajian menunjukkan dapatan yang berbeza.

Tidak dinafikan kafein turut memainkan peranan, namun, bahan bioaktif kopi yang lain juga bertanggungjawab dalam mempengaruhi insiden berlakunya kanser.

Kajian oleh Universiti California dan Institut Perubatan di Israel menunjukkan
pengambilan kopi tanpa kafein juga mampu memberikan kebaikan yang sama.

Ini bermakna peminum kopi tanpa kafein turut mempunyai risiko kanser kolorektal sepertimana yang dinikmati oleh peminum kopi berkafein.

Bahan bioaktif seperti asid klorogenik dan polifenol merupakan agen antioksidan yang penting bagi menghindarkan proses keradangan daripada berlaku.

Produk kopi panggang pula mempunyai kepekatan melanoidin yang tinggi.

Ia mempunyai
fungsi yang hampir sama dengan bahan berserat
 dan berupaya untuk melancarkan pengeluaran najis.

Kopi yang tidak ditapis turut memberikan kebaikan kesihatan memandangkan ia mengandungi bahan bioaktif anti kanser; cafestol dan kahweol.

Berdasarkan kepada pemerhatian kajian yang telah dijalankan, ia jelas menunjukkan kaitan yang kuat di antara minuman kopi dan insiden kanser kolorektal.

Kebaikan bagi penghidap kanser kolorektal

Mencegah sememangnya lebih baik daripada mengubati.

Namun, seperti yang anda sedia maklum, terdapat pelbagai jenis faktor yang boleh
menyebabkan insiden kanser kolorektal berlaku
.

Pengambilan kopi secara kerap tidak menjamin anda bebas kanser kolorektal namun ia boleh membantu untuk menghindarkannya.

Bagi penghidap kanser kolorektal, anda juga boleh menikmati kebaikan daripada tabiat minum kopi.

Walaupun
 corak pemakanan menunjukkan kaitan yang tidak begitu kuat dengan prognosis kanser kolorektal
, kopi boleh membantu meningkatkan kualiti hidup penghidap.

Perkara ini telah dibuktikan melalui kajian yang dijalankan oleh Universiti Harvard pada tahun 2017.

Penghidap yang minum kopi sekurang-kurangnya 4 kali sehari mempunyai penurunan risiko kematian akibat kanser kolorektal setinggi 52%.

Bagi individu yang memang sudah minum 2 cawan kopi sehari sebelum didiagnosis dengan kanser kolorektal, jika amalan tersebut diteruskan, penurunan risiko kematian berlaku pada kadar setinggi 37%.

Dapatan tersebut jelas menunjukkan kebaikan yang bakal dinikmati oleh
peminum kopi bagi penghidap kanser kolorektal
.

Konklusi

Minuman kopi panas dan sejuk boleh memberikan kesan positif terhadap risiko kanser kolorektal namun ia perlu diambil secara berpada-pada.

Populasi ibu hamil sebagai contoh perlu
mengurangkan kadar pengambilan kafein
 memandangkan ia tidak baik untuk janin yang membesar.

Jika anda merupakan peminat kopi, pastikan anda melihat faktor keadaan sebelum minum.

Bagi penghidap kanser kolorektal, pengambilan minuman kopi secara kerap pada kadar 2 hingga 4 cawan sehari boleh membantu menurunkan risiko kematian akibat masalah kanser tersebut.


Lubang Dubur Rasa Gatal? Ini Mungkin Petanda Jangkitan Yis Pada Kemaluan!

Jangkitan kulat terjadi apabila kehadiran
yis dikenali sebagai candida
tumbuh secara tidak terkawal pada permukaan kulit atau dalam badan. Antara tanda jangkitan ini adalah dubur gatal.

Jangkitan kulat ini boleh berlaku di mana-mana sahaja, termasuk mulut, tekak, faraj, zakar, mahupun dubur!

Teruskan membaca untuk mengetahui lebih lanjut mengenai gejala, penyebab, rawatan, dan faktor risiko yang berkaitan dengan jangkitan kulat di dubur.

Simptom jangkitan kulat selain dubur gatal

Jangkitan yis di dubur berlaku apabila pertumbuhan kulat
candida
 yang terlalu banyak membiak pada kawasan tersebut.

Mereka yang mengalami masalah ini mungkin mengalami gejala-gejala berikut:

Dubur gatal sangat-sangat dan berterusan

Sensasi seakan terbakar

Cecair keluar daripada dubur

Perubahan pada kulit, seperti kulit kemerahan atau rengsa

Sakit, pendarahan, atau sakit akibat calar

Selain itu, jangkitan kulat di dubur gatal ini mampu merebak ke bahagian zakar ataupun faraj.

Rawatan bagi masalah dubur gatal akibat jangkitan yis

Walaupun rawatan untuk masalah ini biasanya dipasarkan untuk merawat jangkitan yis faraj, ia juga boleh digunakan untuk merawat jangkitan yis di dubur gatal.

Di samping itu, doktor anda mungkin mengesyorkan ubat sapu, krim, tablet, atau ubat
over-the-counter
 (OTC) seperti:

Butokonazol (Gynazole)

Clotrimazole (Lotrimin)

Flukonazol (Diflucan)

Mikonazol (Monistat)

Terconazole (Terazol)

Dengan rawatan yang konsisten, jangkitan yis anda akan hilang dalam masa seminggu.

Justeru, amat penting untuk anda mengikuti rawatan yang ditetapkan sepenuhnya oleh doktor untuk bebas daripada jangkitan ini.

Punca-punca jangkitan berlaku

Bakteria c
andida
 adalah kulat yang bertanggungjawab untuk pembiakan yis di permukaan kulit, di dalam saluran gastrointestinal, dan di dalam faraj.

Pertumbuhan bakteria
candida
 yang berlebihan boleh menyebabkan jangkitan yis pada kulit atau di dalam selaput lendir:

Mulut

Tekak

Faraj

Kepala zakar

Dubur

Selain itu, bakteria
candida
 akan berkembang dalam persekitaran yang hangat dan lembap.

Justeru, memakai pakaian yang ketat atau tebal boleh mewujudkan kondisi yang
mendorong pertumbuhan kulat candida
.

Candida yang berlebihan dalam usus boleh bergerak ke saluran dubur, yang boleh mengakibatkan jangkitan yis dubur.

Walaupun jangkitan yis boleh mempengaruhi alat kelamin, doktor tidak menganggapnya sebagai jangkitan penyakit kelamin.

Walau bagaimanapun, individu boleh terjangkit atau menyebarkan jangkitan yis di dubur ini jika mereka melakukan hubungan seks ‘pintu belakang’ dengan pasangan yang mempunyai isu ini tanpa
menggunakan kondom
 atau alat kontraseptif.

Cara-cara mengurangkan risiko jangkitan yis pada masa hadapan

Anda boleh mengurangkan risiko daripada mendapat
candida
 dengan cara:

Menggunakan kondom

Menggunakan
dental dam

Anda boleh juga mengurangkan risiko pertumbuhan yis dengan mengehadkan kelembapan dan faktor perengsa di sekitar dubur anda.

Beberapa perkara yang dapat membantu merangkumi:

Memakai seluar dalam daripada material kapas yang membolehkan kulit bernafas

Basuh dengan bersih selepas berenang dan melakukan sukan air

Mengelakkan penggunaan produk kebersihan yang mengandungi pewangi di kawasan dubur

Selain itu, anda mungkin dapat mengurangkan risiko mendapat sebarang jenis jangkitan yis, termasuk jangkitan kulat di dubur, jika anda:

Ambil suplemen probiotik setiap hari

Kurangkan makanan berkarbohidrat tinggi dan bergula
Dapatkan tidur yang mencukupi

Anda turut berisiko tinggi untuk terdedah dengan pertumbuhan
candida
 jika mengalami:

Masalah kegemukan

Menghidap diabetes

Anda kerap menggunakan antibiotik

Anda mempunyai
kondisi yang mempengaruhi sistem imun badan, seperti HIV

Bilakah anda harus bertemu dengan doktor?

Anda harus segera menghubungi atau menemui doktor jika mengalami gejala jangkitan yis di dubur yang berlangsung selama beberapa minggu.

Tambahan itu, mereka yang mengalami perkara-perkara berikut juga harus segera mendapatkan bantuan pakar, antaranya:

Berlaku pendarahan

Demam

Menggigil

Tekanan darah rendah

Degupan jantung yang cepat

Pernafasan cepat atau sempit

Ringkasan

Jangkitan kulat di dubur boleh menyebabkan rasa gatal yang tidak selesa tetapi usah risau kerana kondisi ini jarang menyebabkan keadaan perubatan yang darurat.

Dengan rawatan yang sesuai seperti ubat antikulat yang bakal diberikan oleh doktor akan dapat mencegah pembiakan kulat bertambah parah.

Walaupun jangkitan yis ini tidak bersifat berjangkit, anda harus masih beringat kerana seseorang individu boleh menyebarkan jangkitan ini kepada pasangan seksual mereka.

Selain itu, individu akan mengalami jangkitan yis apabila mereka mengalami pertumbuhan kulat yang berlebihan di permukaan kulit atau dalam badan.

Bagi mereka yang mempunyai sistem kekebalan tubuh yang lemah, diabetes, atau masalah kegemukan pula mungkin akan mempunyai risiko yang lebih tinggi untuk mendapat masalah ini.


Senggugut Ketika Haid (Dismenorea): Apa Simptom, Punca & Langkah Untuk Rawat?

Pernahkah anda mengalami senggugut ketika haid? Sebenarnya, senggugut teruk semasa haid itu satu perkara yang mungkin normal namun menjejaskan setiap wanita. Jom baca dengan lebih lanjut!

Untuk mendapatkan lebih banyak info tentang Kesihatan Wanita, sila dapatkannya
di sini.

Definisi

Apa itu senggugut dismenorea?

Dismenorea, juga dikenali sebagai senggugut ketika haid,
merujuk kepada kejang di perut bawah.

Kebanyakan wanita mengalami dismenorea
sebelum dan semasa mereka haid
.

Senggugut ketika haid yang menjengkelkan ini boleh menyebabkan rasa tidak selesa dan menjejaskan aktiviti harian anda.

Apa risiko senggugut dismenorea?

Dismenorea biasanya
menjejaskan wanita semasa haid mereka
. Rasa sakit senggugut ketika haid ini berkurang apabila wanita bertambah tua.

 Ia mungkin berhenti sepenuhnya apabila wanita tersebut mempunyai bayi. Ia boleh diuruskan dengan mengurangkan faktor risiko anda.

 Sila berbincang dengan doktor anda untuk mendapatkan maklumat lanjut.

Simptom-simptom

Apa simptom masalah wanita ini?

Simptom-simptom senggugut dismenorea yang biasa berlaku adalah:

Sakit di bahagian perut bawah
, kadang-kadang sakit yang teruk;

Rasa tekanan di perut;

Sakit di bahagian pinggul, bahagian belakang atau bahagian paha dalam;

Pening dan muntah;

Najis longgar;

Sakit kepala;

Pening.

Mungkin terdapat beberapa gejala yang tidak disenaraikan di atas.

Jika anda mempunyai sebarang kebimbangan
tentang mana-mana gejala senggugut
, sila berjumpa dengan doktor.

Bila saya harus jumpa doktor?

Sekiranya anda berusia lebih dari 25 tahun
 dan anda terjejas oleh dismenorea yang teruk setiap bulan atau anda perasan tanda-tanda, simptom yang disenaraikan di atas yang semakin teruk, sila berunding dengan doktor anda.

Ia adalah yang terbaik untuk membincangkan dengan doktor anda apa yang terbaik untuk keadaan anda.

Punca

Apa punca senggugut dismenorea?

Senggugut ketika haid disebabkan oleh pengetatan otot rahim. Apabila pengecutan otot terlalu kuat, kesakitan berlaku kerana bekalan oksigen ke tisu otot rahim terpotong.

Berikut adalah keadaan-keadaan
yang boleh menyebabkan kekejangan haid
:

Endometriosis
: tisu yang menghubungkan rahim anda diimplan di luar rahim, biasanya pada tiub fallopian, ovari atau pelvis

Fibroid rahim

Adenomiosis: tisu yang menghubungkan rahim anda tumbuh ke dinding rahim, menyebabkan kesakitan

Penyakit radang pelvik (PID):
 bakteria yang berjangkit melalui hubungan seksual boleh menyebabkan jangkitan pada organ pembiakan wanita

Stenosis serviks: jika pembukaan serviks adalah kecil, ia yang akan menjejaskan aliran haid, menyebabkan sakit dan meningkatkan tekanan pada rahim

Faktor Risiko

Apa faktor risiko senggugut dismenorea?

Terdapat banyak faktor risiko untuk mengalami senggugut ketika haid, seperti:

Anda berumur di bawah 30 tahun

Anda akil baligh bermula dari umur 11 tahun atau lebih muda

Anda mengalami
pendarahan yang banyak atau tidak normal
 semasa tempoh haid

Anda belum pernah melahirkan anak

Anda mempunyai sejarah perubatan keluarga

Anda merokok

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit senggugut dismenorea didiagnosis?

Doktor anda boleh bertanya pada anda tentang sejarah perubatan anda dan menjalankan ujian pelvis untuk mengesan apa-apa ketakteraturan dalam organ pembiakan dan jangkitan.

Jika
kekejangan haid anda disebabkan
 oleh sebab lain yang tersembunyi, doktor anda boleh mengesyorkan ujian berikut:

Ultrabunyi menggunakan gelombang bunyi untuk memeriksa rahim, serviks, tiub falopio dan ovari

Imbasan CT (tomografi berkomputer) atau imbasan MRI (pengimejan resonan magnetik) untuk mendapatkan maklumat lanjut mengenai organ, tulang dan tisu anda untuk mendiagnosis sebab-sebabnya

Laparoskopi: ujian ini akan membantu untuk mencari beberapa sebab tersembunyi
yang menyebabkan kesakitan anda

Bagaimana pesakit senggugut dismenorea dirawat?

Ubat-ubatan: anda mungkin memerlukan beberapa ubat pelega kesakitan sebelum anda mengalami haid dan terus menggunakannya selama satu hingga dua hari sehingga gejala hilang

Ubat hormon kawalan kelahiran:
 hormon boleh diberikan menggunakan beberapa kaedah seperti pil oral, suntikan, tampalan kulit, implan di bawah kulit atau gelung yang dimasukkan ke dalam faraj anda, atau alat intrauterin (IUD) untuk mencegah ovulasi dan mengurangkan kekejangan haid

Pembedahan:
jika dismenorea anda disebabkan
 oleh keadaan kesihatan yang lain, doktor anda boleh mengesyorkan pembedahan untuk membantu menyelesaikan masalah ini


Setiap Individu Perlu Buat Latihan Pernafasan & Bersenam Untuk Lebih SIHAT!

Siapa kata pesakit
kanser paru-paru
 tidak boleh bersenam? Sebenarnya,
banyak kebaikan yang datang dengan amalan bersenam untuk pesakit kanser. Pesakit kanser boleh lakukan senaman ringan dan latihan pernafasan untuk buatkan hidup mereka lebih selesa setiap hari.

Bersenam boleh bantu pesakit kanser untuk menyesuaikan diri dengan penyakit yang mereka hadapi. Selain itu, senaman juga boleh kurangkan keletihan yang dialami oleh pesakit akibat kanser.

Tambah lagi, amalan bersenam juga boleh mengurangkan kesan sampingan akibat
rawatan kanser
 dan mengurangkan risiko anda untuk menghidap penyakit lain!

Wah, banyak betul kebaikan bersenam untuk pesakit kanser paru-paru! Tetapi, bukan semua senaman sesuai untuk pesakit lebih-lebih lagi apabila sistem imun telah menjadi lemah.

Pesakit yang ingin bersenam perlulah mendapatkan persetujuan dan melakukan konsultasi dengan doktor terlebih dahulu. Jika doktor membenarkan anda melakukan senaman, pastikan anda mulakannya secara perlahan-lahan.

Kami ingin membantu pesakit kanser paru-paru yang ingin melakukan senaman. Jika ingin tahu senaman apa yang sesuai dengan anda, jom ikuti artikel kami di bawah!

Untuk mendapatkan lebih banyak info tentang Kanser, sila dapatkan
di sini.

Pastikan anda lakukan latihan pernafasan

Salah satu
simptom yang paling lazim
 dalam kalangan pesakit kanser paru-paru ialah sesak nafas.

Keadaan ini yang juga dikenali sebagai
dyspnea
 merupakan satu simptom yang boleh membuatkan pesakit kanser paru-paru jadi stres ketika mereka sukar untuk bernafas.

Dyspnea
 merupakan satu keadaan yang boleh terjadi disebabkan kanser paru-paru itu sendiri atau sebagai salah satu kesan sampingan selepas
rawatan kanser paru-paru
.

Senaman pernafasan boleh bantu pesakit untuk kurangkan simptom sesak nafas supaya mereka boleh menjalani hidup dengan lebih selesa.

Salah satu senaman pernafasan yang pesakit boleh lakukan ialah
diaphragmatic breathing
atau
 pursed lips breathing.
Jika ingin mencuba, anda boleh ikut langkah di bawah:

Anda boleh pilih untuk duduk atau berdiri. Tegakkan badan dan letakkan tangan pada kawasan abdomen

Tarik nafas melalui hidung dan tolak abdomen keluar. Ini akan membuatkan diafragma mengembang dan secara tidak langsung menambahkan isi padu paru-paru

Perlahan-lahan, hembus nafas melalui bibir (pastikan anda bentukkan bibir seperti mahu bersiul). Tolak abdomen ke dalam dengan perlahan hinggalah paru-paru kosong

Anda boleh ulang senaman yang sama beberapa kali sehari

Mengapa pesakit perlu lakukan latihan pernafasan?

Menurut kajian, senaman pernafasan telah terbukti dapat membantu pesakit kanser paru-paru yang melakukan
rawatan secara pembedahan.

Dapatan kajian menunjukkan pesakit boleh menambah baik fungsi paru-paru jika melakukan senaman pernafasan.

Mereka juga didapati lebih aktif dalam melakukan aktiviti penjagaan diri atau
self-care
 dan selalu mengikuti aktiviti sosial berbanding mereka yang tidak melakukan senaman pernafasan.

Selain itu, pesakit juga kurang gelisah dan tidak mengalami depresi yang melampau.

Jika anda ingin hidup dengan lebih selesa selepas rawatan kanser paru-paru, cuba lakukan senaman pernafasan. Latihan ini terbukti boleh meningkatkan kualiti hidup pesakit kanser.

Cuba lakukan senaman regangan

Senaman mudah seperti regangan boleh bantu pesakit kanser paru-paru untuk lebih tenang dan relaks.

Setelah lama berehat dan tidak bergerak dengan aktif, maka senaman regangan boleh membantu pesakit untuk memperbaiki postur badan masing-masing.

Pergerakan yang dilakukan ketika aktiviti meregang akan membuatkan badan anda lebih fleksibel. Ini akan memudahkan anda untuk melakukan aktiviti harian dengan lebih mudah.

Jika dilakukan bersama latihan pernafasan, pesakit pasti dapat perhatikan perubahan positif dalam kehidupan seharian. Pesakit akan dapati mereka lebih mudah untuk bergerak dan juga bernafas.

Bagaimana hendak kekal selamat ketika bersenam?

Pesakit kanser paru-paru yang ingin bersenam perlulah lakukannya dengan selamat untuk elakkan sebarang kecederaan

Pastikan anda bersenam mengikut kemampuan. Jangan bersenam secara keterlaluan kerana badan anda mungkin tidak mampu melakukan senaman dengan intensiti yang sama seperti dahulu

Pastikan anda mulakan senaman dengan perlahan. Anda boleh lakukan senaman yang mudah seperti berjalan, berenang atau berbasikal

Gunakan
pedometer
 atau telefon bimbit anda untuk rakam jumlah langkah yang diambil setiap hari. Kadangkala, anda mungkin tidak sedar tentang jumlah langkah yang anda ambil sehari

Perbaiki postur badan. Jika anda habiskan masa terlalu lama dengan duduk, lama-kelamaan postur badan anda akan jadi semakin merosot. Pastikan anda tegakkan badan supaya lebih mudah untuk bernafas

Rawatan kanser selalunya akan membuatkan pesakit hilang kekuatan otot. Cuba lakukan senaman kekuatan supaya badan anda jadi semakin kuat

Pastikan anda lakukan
warm-up
, regangan dan
cool-down
 selepas senaman untuk elakkan kecederaan!

Kesimpulan

Pesakit kanser paru-paru perlulah berkomunikasi dengan doktor sebelum melakukan sebarang senaman.

Jika anda bukanlah seorang yang aktif sebelum menerima
rawatan kanser,
 mungkin anda perlu mulakan senaman secara perlahan.

Senaman mempunyai banyak kebaikan untuk pesakit kanser. Oleh sebab itu, cubalah isi hari anda dengan melakukan pergerakan mudah supaya boleh menjalani hidup yang lebih aktif dan selesa.


Gejala Kencing Manis Yang Sering Diabaikan, Lelaki Dan Wanita Tak Sama Simptom!

Masih ramai yang mungkin tidak menyedari petanda diabetes yang berlaku terhadap dirinya atau keluarga sehingga mengabaikannya.

Umumnya,
penyakit diabetes atau lebih mudah dikenali sebagai kencing manis
 ini bukan sahaja dihidapi oleh golongan yang berusia, malah saban tahun ia semakin menular tanpa mengira usia dan jantina termasuk kanak-kanak dan
remaja
.

Mari ikuti artikel ini untuk mengetahui tanda dan gejala spesifik bagi penyakit kronik ini, berbeza dari segi jantina mahupun umur. Sudah baca, jangan lupa kongsikan ya!

Untuk mendapatkan lebih banyak info tentang Kanser sila dapatkannya
di sini.

Petanda diabetes pada wanita

Kebanyakan wanita lazimnya mengalami simptom kencing manis ini sama seperti golongan lelaki.

 Namun, tanpa disedari sebenarnya terdapat beberapa tanda-tanda unik yang berlaku pada wanita sekiranya mereka mengalami
kencing manis
 ini.

Mari periksa
tanda-tanda diabetes pada wanita
 di sini!

1. Jangkitan kulat faraj

Pertumbuhan yis yang berlebihan disebabkan oleh spesies kulat
Candida
 boleh menyebabkan terjadinya jangkitan yis faraj,
jangkitan yis
 oral dan dalam kes yang lebih teruk ialah kandidiasis faraj.

Apabila jangkitan ini berlaku di faraj, gejala yang seringkali muncul adalah seperti :

Rasa gatal, pedih dan hangat di kawasan faraj

Masalah keputihan
 yang berlebihan

Berasa sakit ketika bersenggama dengan pasangan

Jangkitan yis mulut pula boleh dicirikan dengan mempunyai lapisan putih di lidah dan di dalam mulut.

Tahap glukosa yang tinggi dan tidak terkawal dalam darah boleh merangsangkan pertumbuhan kulat dengan lebih teruk.

2. Jangkitan saluran kencing, petanda diabetes

Risiko jangkitan saluran kencing (UTI) lazimnya lebih tinggi dalam kalangan wanita yang menghidap diabetes
. Hal ini kerana tahap gula dalam darah yang tinggi boleh melemahkan sistem imun individu.

UTI berlaku apabila terdapat jangkitan kuman, selalunya bakteria yang memasuki saluran kencing anda. Jangkitan ini boleh menyebabkan :

Kencing yang menyakitkan

Rasa sensasi terbakar
semasa kencing

Air kencing berdarah atau keruh

Masalah UTI ini penting untuk dirawat segera kerana
ia boleh meningkatkan risiko jangkitan buah pinggang jika ia tidak diubati.

3. Disfungsi seksual wanita

Neuropati diabetes berlaku apabila tahap gula darah tinggi dan tidak terkawal akhirnya merosakkan saraf anda.

I
a boleh mengakibatkan rasa kesemutan dan hilang rasa di pelbagai bahagian badan, terutama sekali bahagian tangan dan kaki
.

Selain itu, keadaan ini juga boleh mempengaruhi sensasi di kawasan faraj dan mengurangkan dorongan seks buat wanita.

Baca juga:

4. Sindrom ovari polisistik (PCOS), boleh menjadi punca atau petanda diabetes!

Masalah ini berlaku apabila seseorang wanita menghasilkan hormon lelaki dalam jumlah yang lebih tinggi daripada normal dan cenderung untuk
mendapat PCOS.

PCOS juga boleh menyebabkan kerintangan insulin yang menjurus kepada peningkatan kadar gula darah dan meningkatkan risiko mendapat diabetes.

Petanda diabetes pada lelaki

1. Mati pucuk

Mati pucuk adalah ketidakupayaan untuk mencapai atau mengekalkan ereksi. Menurut statistik, 20% hingga 75% daripada pesakit diabetes lelaki mempunyai masalah
mati pucuk
(disfungsi ereksi).

2. Kerosakan sistem saraf autonomi

Diabetes boleh merosakkan saraf dan membawa kepada masalah seksual.
 Sistem saraf ini mengawal pelebaran atau pengecutan saluran darah anda.

Jika saluran darah dan saraf pada zakar tercedera oleh paras gula darah yang terlalu tinggi, disfungsi ereksi boleh berlaku.

 Penyakit saluran darah memperlahankan aliran darah ke dalam zakar.

Ini merupakan satu lagi penyebab biasa mati pucuk di kalangan lelaki yang menghidap diabetes.

3. Ejakulasi pramatang

Ejakulasi pramatang mempengaruhi 15% hingga 30% lelaki yang melebihi 18 tahun. Akan tetapi, pesakit diabetes mempunyai risiko yang lebih tinggi untuk mengidapi masalah ini.

Masalah ejakulasi pramatang ini akan menjadi lebih teruk mengikut tempoh individu tersebut mempunyai diabetes.

Selain itu, faktor seperti kawalan tahap gula darah juga memainkan peranan penting.

4. Ejakulasi sonsang

Lelaki yang menghidap diabetes juga boleh menghadapi ejakulasi songsang akibat daripada air mani yang dilepaskan ke dalam pundi kencing.

Salah satu tandanya termasuklah kekurangan air mani yang dilepaskan semasa ejakulasi.

Petanda diabetes #5. Masalah saluran kencing

Masalah urologi
boleh berlaku terhadap lelaki menghidap diabetes disebabkan kerosakan saraf.

Gejala diabetes buat lelaki termasuk pundi kencing terlalu aktif, pembuangan air kecil tidak terkawal, dan jangkitan saluran kencing.

Petanda diabetes pada kanak-kanak

Penyakit diabetes jenis 1 disebabkan oleh pankreas yang tidak berupaya untuk menghasilkan insulin secukupnya. Diabetes jenis ini sering dihidapi oleh kanak-kanak.

Bagi kanak-kanak, simptom diabetes adalah lebih umum.

Apabila insulin tidak mencukupi dalam badan, paras glukosa darah akan meningkat dengan cepat dan boleh menyebabkan gejala diabetes seperti:

Lemah dan keletihan melampau

Rasa sangat dahaga

Kerap buang air kecil

Sakit perut

Loya atau muntah-muntah

Penglihatan kabur

Luka sukar sembuh

Cepat marah atau perubahan emosi yang cepat

Kedatangan haid yang lambat bagi perempuan

Gejala diabetes ketika hamil

Ibu hamil yang menghidap kencing manis sepanjang tempoh kehamilan adalah perkara biasa dan ianya hanya bersifat sementara.

Kebanyakan daripada ibu hamil yang menghidapnya tidak mempunyai apa-apa gejala diabetes.

 Namun, sesetengahnya mungkin mengalami:

Kekerapan membuang air kecil dalam jumlah yang besar, lebih daripada normal

Senang mendapat jangkitan saluran kencing dan kulit

Gula dalam air kencing (terdapat dalam ujian air kencing dilakukan oleh doktor)

Keletihan yang lain daripada biasa

Konklusi

Oleh kerana terdapat beberapa simptom yang berbeza mengikut umur dan jantina, maka lebih eloklah untuk kita mengenal pasti pada peringkat awal.

Berbincanglah dengan doktor anda jika anda mempunyai petanda diabetes seperti di atas untuk mengelakkan komplikasi yang lebih teruk pada masa akan datang.


6 Do's & Don’ts Berpantang Sendiri, Suami Isteri Kena Saling Kerjasama!

Tidak semua wanita berpeluang
untuk berpantang
 di rumah keluarga dan dijaga oleh ibu sendiri. Jangan gusar, dalam perkongsian artikel ini ada beberapa tips berpantang sendiri boleh dijadikan panduan.

Untuk mendapatkan lebih banyak info tentang Kehamilan, sila dapatkannya
di sini.

Tips berpantang sendiri

Berpantang selepas bersalin

amat penting untuk memastikan tubuh pulih seperti sediakala.

Dalam kalangan masyarakat kita khususnya
orang Melayu
, kebiasaannya tempoh berpantang ini adalah selama 44 hari ataupun 100 hari – mengikut pilihan.

Ketika ini, anda sangat tidak digalakkan untuk banyak bergerak dan beraktiviti kerana berehat dengan cukup adalah keutamaan yang wajar dipatuhi.

Bagi anda yang tiada
pengalaman berpantang sendiri
, berikut antara perkara utama yang perlu dititikberatkan:

1. Atur jadual

Sekiranya perlu untuk berpantang di rumah sendiri, pastikan anda melakukan perancangan awal dan menyediakan aturan jadual yang rapi. Ini penting bagi memudahkan perjalanan harian anda nanti.

Antara rutin yang perlu dirancang adalah:

Pengurusan bayi – memandikan, menyusu, menidurkan, mengepam susu

Pengurusan rumah – memasak, mengemas rumah, mencuci pakaian

Penjagaan kesihatan diri –  mandi, berbengkung, berurut, penjagaan luka dan sebagainya

Pengurusan anak-anak lain

Sebaiknya sediakan rutin jadual untuk sepanjang tempoh berpantang dan bahagikan tugasan
dengan suami
.

Biasanya untuk beberapa minggu pertama, kerjasama suami amat penting dalam melakukan semua tugasan ini.

Pada permulaannya, mungkin akan sedikit kelam-kabut, ini kerana anda memerlukan masa untuk mendapatkan rentak yang betul.

2. Tips berpantang sendiri #Sediakan menu makanan

Sama seperti tadi, anda juga disarankan untuk menyediakan
menu berpantang
 untuk sepanjang tempoh berpantang. Anda harus mengetahui jenis makanan yang boleh dan tidak boleh dimakan.

Pastikan juga senarai barangan dapur yang mungkin diperlukan turut disenaraikan. Ini bagi memudahkan anda tanpa perlu merunsingkan diri memikirkan menu makanan.

Bahkan dengan senarai ini juga akan memudahkan tugasan suami untuk membelikan barangan dapur. Dalam masa sama, sediakan juga menu untuk keluarga yang lain.

Kalau ingin memudahkan lagi tugasan, apatah lagi jika perlu
berpantang sendiri dengan anak kecil,
 sebelum bersalin, bakal ibu boleh menyediakan stok makanan berpantang seperti
serunding halia
 atau sebarang lauk sejuk beku (
frozen
).

Baca juga:

3. Persediaan mental & emosi

Elakkan daripada memikirkan bahawa berpantang secara sendiri ini adalah sesuatu yang susah, memenatkan atau apa sahaja yang negatif. Sebaliknya, anda harus berfikiran positif dan yakin bahawa diri mampu melakukannya.

Tidak dinafikan ada masanya anda mungkin berasa letih, tidak cukup tidur dan stres. Jika ia berlaku, jangan pendamkan. Ini penting bagi mengelakkan risiko mengalami
kemurungan selepas bersalin
.

Sebaliknya kongsikan kepada pasangan anda, agar mereka dapat memahami keadaan dan cuba untuk membantu.

Tips berpantang sendiri: Kesilapan yang perlu dielakkan

Sudah tentu apabila perlu berpantang di rumah tanpa ditemani ibu atau ahli keluarga lain, pastinya wujud
cabaran berpantang sendiri
.

Biasalah apabila semuanya harus dikawal sendiri, kita akan mempunyai kecenderungan untuk mengambil mudah sesuatu perkara.

Antara kesilapan yang perlu dihindari ibu semasa berpantang adalah:

1. Mengabaikan kesakitan

Ketika berpantang, badan memang akan mudah untuk jatuh sakit. Walaupun anda perlu menjaga diri sendiri, itu tidak bermakna kesakitan yang dirasai harus diabaikan.

Beberapa
masalah kesihatan selepas bersalin
 yang mungkin dialami seperti:

Jahitan luka pembedahan terbuka

Pendarahan berlebihan

Sakit kepala

Bengkak susu

Sebaiknya lakukan pemeriksaan doktor jika wujud sebarang kebimbangan mengenai keadaan diri bagi mendapatkan lebih kepastian.

2. Perkara perlu dielakkan dalam tips berpantang sendiri #Kurang minum air

Kalau ikutkan cara orang dulu-dulu, sepanjang
tempoh berpantang
, ibu-ibu dilarang untuk minum terlalu banyak air.

Tetapi hakikatnya, pengambilan air kosong amat penting bagi mencegah diri terhidrat. Bahkan air yang mencukupi dapat membantu dalam
penghasilan susu badan
 dan menghindari masa
lah se
mbelit – keadaan yang sering dialami ibu selepas bersalin.

3. Tips berpantang sendiri #Elak lakukan banyak kerja

Kerja rumah
, sememangnya tidak akan pernah selesai.

Memikirkan rumah bersepah, baju tidak berbasuh bertimbun di dalam
mesin basuh
, kain baju belum berlipat dan pelbagai lagi, membuatkan anda sebagai ibu rasa tidak senang duduk, betul tak?

Tetapi semasa berpantang ini, cuba untuk meminimumkan kerja yang anda perlu lakukan. Jika perlu, hanya lakukan tugasan ringan dan mudah seperti memasak sekali sehari.

Manakala tugasan rumah lain, tangguhkan sebentar atau minta bantuan suami mahupun anak yang lebih dewasa untuk membantu.

Tiada apa yang mustahil

Jika masih tidak yakin, mungkin anda boleh meminta tips berpantang sendiri daripada rakan-rakan. Pastinya mereka tidak akan kedekut untuk berkongsikan dengan anda.

Paling penting di sini, anda harus yakin kepada diri sendiri bahawa tiada apa yang mustahil untuk dilakukan. Percaya pada diri.

Sekiranya ada
ahli keluarga
 yang menawarkan diri untuk membantu anda, jangan menolak. Sebaliknya terimalah pertolongan tersebut dengan hati yang terbuka. Menerima bantuan mahupun pertolongan tidak menjadikan kita sebagai wanita lemah.

Ingatlah bahawa berpantang ini merupakan tempoh pemulihan untuk badan dan masanya untuk anda
mengeratkan hubungan (
bonding
)
 dengan si kecil.

Selamat berpantang daripada kami di Hello Doktor!


Kanser Payudara Bukan Penamat Hidup - Pejuang Barah

Setiap kali mendapat perkhabaran mengenai seseorang individu yang dikenali menghidapi kanser payudara, pastinya akan terjentik di hati rasa simpati. Tapi apa pula yang dirasakan oleh mereka yang berjuang melawan barah tersebut? Ikuti perkongsian berikut.

Melawan 3 jenis kanser

Walaupun diuji dengan berita mengejutkan apabila disahkan menghidap tiga jenis kanser dalam tempoh tiga tahun, Wan Musfirah Aimi Wan Supian yang kini berusia 34 tahun, tidak patah semangat.

Ibu kepada tiga cahaya mata ini menghidapi serangan kanser secara berterusan, bermula dengan kanser payudara dan diikuti kanser paru-paru. Dan kini masih bertarung melawan kanser tulang pinggul yang berada pada tahap empat dengan melakukan rawatan kemoterapi.

Dia hanya mendapat tahu menghidap kanser payudara ketika berusia 30 tahun selepas mengalami sakit di bahagian ketiak. Selepas membuang sel barah itu, dia didiagnosis menghidap kanser paru-paru. Ini disebabkan sel penyakit itu sudah merebak ke organ berkenaan walaupun selepas sebulan pembedahan dilakukan.

Rawatan yang dilakukan untuk merawat ketiga-tiga barah dihadapi menyebabkannya kini disahkan menopaus pada usia muda. Namun itu semua tidak mematahkan semangatnya dan masih tetap positif mengharapkan agar dapat bebas sepenuhnya daripada kanser tulang pinggul.

“Saya sedar gaya hidup seimbang adalah penting. Penjagaan pemakanan dan bersenam dapat membantu menghindari kanser. Walau apa pun, kanser bukan pengakhiran hidup. Kita harus berusaha melawannya,” ujar Wan Musfirah.

Tidak mengira jantina

Tidak menyangka akan mengalami kanser payudara, apatah lagi penyakit ini hanya dikaitkan dengan golongan wanita. Itulah yang dirasai oleh Mohd Zullaimy Muhammad, sembilan tahun lalu, apabila didiagnosis dengan kanser payudara tahap empat. Mati, hanya itu terlintas di fikiran.

Menurut bapa yang kini berusia 52 tahun, dia hanya membuat pemeriksaan doktor apabila benjolan pada bahagian payudaranya berubah menjadi sebesar duit syiling 50 sen dan kesakitan yang perit mula dirasai.

Atas nasihat pakar perubatan, dia melakukan prosedur membuang sebelah payudara bagi mengelakkan sel kanser daripada terus merebak. Selepas menjalani rawatan kemoterapi selama enam bulan beserta rawatan radioterapi, dia memilih untuk mengubah gaya hidup yang lebih sihat dan aktif.

Zullaimy menasihati semua individu tidak kira lelaki mahupun wanita untuk mengamalkan gaya hidup sihat serta sentiasa berwaspada dengan sebarang kelainan pada payudara. Jika berasakan sebarang perbezaan, lakukan pemeriksaan dengan segera.

Cuba pelbagai rawatan

Didiagnosis dengan kanser payudara di usia muda pada tahun 2011, wanita ini tidak menafikan kanser yang dialami banyak mengajarnya tentang pelbagai perkara.

Mendapat perkhabaran mengenai kanser ini selepas beberapa bulan melahirkan anak, Murni Hafiza Mohd Zamri yang kini berusia 34 tahun tidak menyangka ketulan kecil di payudara kanan adalah petanda penyakit berbahaya.

Selepas pemeriksaan, dia disahkan menghidap kanser payudara dan disaran untuk melakukan pembedahan segera. Walau bagaimanapun, dia memilih untuk melakukan kaedah rawatan perubatan Islam dan mengambil ubat-ubatan berasaskan herba tradisional tanpa melibatkan pembedahan.

Pelbagai usaha dan cara dilakukan, namun semakin hari sel barah semakin merebak. Keadaan ini berlanjutan sehingga seluruh payudaranya membengkak dan mengeluarkan darah. Akhirnya dia tekad untuk melakukan prosedur mastektomi untuk membuang sebelah payudara.

Setelah lapan tahun berlalu, beliau kini disahkan bebas kanser dan bergiat aktif dalam persatuan bebas yang membantu pesakit-pesakit kanser. Wanita ini juga turut mengamalkan gaya hidup sihat secara sederhana.

Jangan ambil mudah

Konklusinya di sini, tidak kira lelaki mahupun wanita, jangan pernah memandang remeh pada sebarang perubahan pada payudara anda. Lakukan pemeriksaan awal. Jika anda memilih untuk melakukan rawatan alternatif, tidak salah. Tetapi jangan sampai anda kaedah perubatan moden terutamanya berkaitan dengan masalah kesihatan yang boleh mengancam nyawa.

Dalam masa yang sama, amalkan gaya hidup yang sihat dan seimbang. Lakukan aktiviti fizikal. Mencegah itu sesungguhnya lebih baik daripada merawat.

Anda mungkin berminat untuk membaca artikel:

Survivor Kanser Payudara, Ini 7 Selebriti Berjuang Lawan Barah

Wahai Wanita, Periksa Sendiri Payudara Bagi Langkah Awal Mengesan & Merawat Kanser

Bra Tidak Selesa? Ia Mungkin Petanda Kanser Payudara!


Lepas Cukur, Tumbuh Balik? Ini Dia 5 Petua Hilangkan Bulu Kaki Secara Kekal!

Siapa sahaja yang tidak rasa rimas dengan rambut halus pada kaki? Disebabkan itu pula, ramai individu yang gemar cari dan cuba petua hilangkan bulu kaki secara kekal.

Pun begitu, usaha mereka mungkin sia-sia belaka angkara
bulu kaki yang dibuang itu tumbuh kembali seperti sediakala
. Ia adalah tanda bahawa petua anda tidak efektif.

Persoalannya, apakah antara rahsia untuk menghilangkan bulu kaki secara kekal yang efektif? Jom baca ini!

Untuk mendapatkan lebih banyak info tentang Kesihatan Kulit, sila dapatkannya
di sini.

Kenapa bulu tumbuh semula selepas dibuang?

Pernahkah anda terfikir atau tertanya kenapa bulu pada kaki atau bahagian tubuh badan lain itu tumbuh semula selepas dibuang? Adakah ia perbuatan yang sia-sia?

Ini kerana
bulu yang anda buang dengan metode sementara
 itu hanya akan memotong bahagian bulu di atas kulit sahaja dan bukan menyingkirkan folikel di dalam kulit.

Menurut
American Academy of Dermatology
, bulu badan termasuk pada kaki akan tumbuh ke kepanjangan maksimum sekitar sebulan. Jadi, ia perlu dibuang dengan kerap.

Ada banyak faktor yang akan mempengaruhi kecepatan pertumbuhan bulu badan termasuklah
jantina, genetik, hormon, pengamalan diet, pengambilan ubat
 dan lain-lain.

Dalam pada itu, wujud juga kondisi yang buat bulu tumbuh lebih banyak dan cepat seperti
hypertrichosis
 dan
hirsustism
. Dapatkan informasi dan nasihat doktor tentangnya.

Berikut petua hilangkan bulu kaki secara kekal!

Kebiasaannya, individu akan membuang bulu pada kaki dengan cara menggunting dan mencukur. Kedua-dua cara ini terbukti hanya bersifat sementara dan kurang efektif.

Jadi, kami akan beri anda beberapa petua hilangkan bulu kaki secara kekal seperti yang berikut:

Petua hilangkan bulu kaki secara kekal #1. Laser

Penggunaan
laser dalam usaha untuk buang bulu
 bukan sahaja biasa dilakukan pada kaki malah seluruh tubuh badan termasuk juga kulit wajah, menurut Mayo Clinic.

Perawatan ini akan menggunakan sinar laser tinggi haba yang akan merosakkan folikel bulu pada kulit sekali gus menghentikan pertumbuhan rambut lama serta baru.

Meskipun ada potensi untuk bulu tumbuh kembali, ia makan masa beberapa bulan atau tahun.

Petua hilangkan bulu kaki secara kekal #2. Elektrolisis

Hampir sama dengan laser
, prosedur ini juga bertindak dengan cara merosakkan folikel bulu pada kulit sekali gus menghentikan pertumbuhan rambut lama serta baru.

Perbezaannya, ia akan menggunakan gelombang frekuensi bunyi dengan nada tinggi yang akan bergerak melalui jarum bersaiz halus kepada folikel bulu pada kulit anda.

Walaupun ada potensi untuk bulu tumbuh kembali, ia makan masa beberapa bulan atau tahun.

#3. Penggunaan krim dengan preskripsi

Jika anda ingin lebih jimat masa dan wang, maka alternatif ini mungkin ideal buat anda. Ada krim buang bulu yang hanya perlu untuk dilumur dan disapu pada kulit sahaja.

Menurut kajian, prosedur ini mampu untuk bertahan sekurang-kurangnya 8 minggu atau 2 bulan. Memandangkan ia lebih cepat dan murah, maka senang untuk anda mengulangnya di rumah.

Pun begitu, wujud juga risiko di mana ia akan
memberikan kesan sampingan pada kulit individu
.

#4. Penggunaan bahan kimia depilatori

Selain krim buang bulu yang telah dipreskripsikan oleh doktor tadi, anda juga boleh menggunakan
prosedur bahan kimia depilatori
 yang berfungsi dengan cara agak berbeza.

Tidak merosakkan folikel bulu pada kulit, bahan kimia ini akan mensasarkan unsur protein di dalam rambut anda iaitu keratin. Kesannya, bulu akan gugur secara sendiri.

Justeru, adalah penting untuk anda cuba bahan kimia ini dalam kuantiti kecil untuk elak kesan sampingan.

#5. Prosedur
waxing
 atau
tweezing

Akhir sekali, petua hilangkan bulu secara kekal adalah dengan
prosedur
waxing
 atau
tweezing
. Jika anda tidak tahu tentangnya, dapatkan info dan nasihat daripada pakar.

Prosedur ini bertindak dengan cara mencabut terus akar bulu dari folikel. Bergantung kepada tahap kecepatan bulu anda tumbuh, keputusannya juga mungkin berbeza.

Apa yang lebih menarik adalah prosedur ini juga boleh dilakukan pada bahagian tubuh badan lain.

Petua hilangkan bulu kaki secara kekal lain?

Khas buat anda yang mungkin ingin cuba cara lebih tradisional di rumah,
ada beberapa petua lain
:

Meminum teh pudina dua kali sehari

Menyapu madu pada kulit

Menyapu skrub kulit dengan gula

Alternatif di atas ini dipercayai mampu
 melambatkan atau menghentikan pertumbuhan bulu
 pada kulit kaki anda. Dapatkan juga cara mengatasi yang sebenar daripada doktor untuk lebih pasti ya.


Sebab Inilah Kita Kena Berus Lidah Sekali Masa Gosok Gigi! Kalau Tidak, Akan Jadi Begini...

Penjagaan oral adalah sangat penting untuk kesihatan, kebersihan serta kecantikan mulut agar senyuman individu sentiasa kelihatan menawan dan berseri.

Disebabkan itu, kita amat disarankan untuk menjaganya dengan memberus gigi serta gusi dengan kekerapan yang paling ideal.

Pun begitu, anda juga perlu tahu bahawa setakat
memberus gigi atau gusi mungkin tidak mencukupi
 kerana lidah juga perlu diberi perhatian.

Persoalannya, bagaimanakah caranya untuk memberus lidah? Jom ikuti artikel ini!

Mengapa perlu memberus lidah?

Tidak dinafikan, ramai individu akan mengabaikan lidah setiap kali melakukan rutin penjagaan oral kerana menyangka bahawa ia adalah tidak penting.

Ini disebabkan oleh faktor keterbiasaan sejak dari kecil yang hanya mengutamakan rutin penjagaan gigi dan gusi
sekurang-kurangnya 2 kali sehari
.

Kami tidak kata bahawa rutin memberus gigi serta gusi itu tidak bagus namun mungkin tidak cukup!

Sebab utama penjagaan oral perlu meliputi gigi, gusi dan lidah sekali adalah kerana kawasan mulut khususnya
lidah adalah tempat pembiakan bakteria
.

Bakteria bekas daripada makanan ini mungkin ada yang ‘baik’ namun banyak juga yang ‘jahat’ lantas menjejaskan kawasan oral termasuklah lidah.

Ini kesan bakteria pada lidah anda…

Jangan hanya fokus pada gigi dan gusi sahaja jika anda tidak mahu perkara berikut berlaku pada oral:

#1. Nafas berbau

Pertama sekali, kalian perlu tahu bahawa bakteria yang melekat pada gigi, gusi serta lidah adalah punca paling utama nafas berbau.

Bakteria semula jadi yang ‘baik’ akan berusaha melawan yang ‘jahat’ namun mereka juga memerlukan bantuan anda.

Bantuan yang diperlukan adalah dengan memberus gigi, gusi serta lidah agar lapisan bakteria ini dapat disingkirkan.

#2. Deria rasa terjejas

Kelazatan makanan dan minuman adalah nikmat yang tidak dapat dinafikan namun ia mungkin akan terjejas jika anda tidak memberus lidah.

Ini kerana bakteria yang melekat pada lidah boleh ‘menutup’ lapisan deria rasa sekali gus
menjejaskan kemampuan untuk organ ini merasa
.

Oleh itu, kalian jangan lupa untuk memberus bahagian ini sekali ketika menggosok gigi dan gusi ya?

#3. Penyakit oral terjadi

Seperti yang kami telah nyatakan di atas tadi, bakteria pada lidah dan mulut akan mendatangkan banyak kesan negatif termasuklah penyakit.

Antara penyakit biasa yang berlaku pada individu akibat tidak atau jarang memberus lidah adalah
kaviti yang akan menjejaskan senyuman anda
.

Oleh itu, sila amalkan rutin penjagaan oral yang lebih baik dengan memberus keseluruhan kawasan mulut okay!

Bagaimana cara memberus lidah?

Ramai yang menyangka bahawa lidah boleh dicuci atau disucikan dengan sekadar menggunakan ubat kumur oral yang banyak dijual di pasaran.

Ya, ia mungkin membantu namun Pakar Pergigian John D. Kling menyatakan bahawa rutin ini adalah tidak mencukupi dan perlu ditambah usahanya.

Menurut beliau lagi, kita semua perlu memberus lidah dengan cara yang amat mudah dan menggunakan berus gigi biasa sahaja iaitu:

Berus lidah dari belakang ke hadapan

Berus lidah dari sisi ke sisi yang lain

Kumur dengan menggunakan ubat kumur atau air biasa

Namun kalian diingatkan untuk tidak memberusnya dengan terlalu kuat agar tidak berlaku kecederaan atau kecederaan pada lidah.

Ataupun anda boleh menggunakan alternatif
tongue scraper
yang terjual di farmasi dan ternyata lebih sesuai untuk lidah.

Sekiranya anda masih mengalami masalah berkaitan oral walaupun sudah mengamalkan rutin penjagaan ini,
segera berjumpa doktor gigi untuk berkonsultasi
.

Takut berjumpa doktor gigi? Usah khuatir lagi!

Masalah biasa yang akan berlaku terutamanya pada golongan kanak-kanak adalah takut berjumpa doktor gigi dan ini adalah perkara biasa.

Ada beberapa tip yang boleh diamalkan sekiranya ketakutan ini muncul
 iaitu:

Mulakan daripada usia muda agar terbiasa

Tanamkan dalam diri ia hanya sekadar perjumpaan

Elakkan memaksa diri sendiri atau orang lain

Temankan individu yang mengalami ketakukan ini

Alihkan perhatian ketika sedang terima rawatan

Pastikan anda meminta ubat tahan sakit jika perlu

Kuatkan semangat dan hadapinya dengan tenang

Kalian perlu tahu bahawa pertemuan dengan doktor gigi adalah penting dan ia perlu dilakukan sekurang-kurangnya setiap 6 bulan sekali.

Dalam masa yang sama, sila amalkan rutin penjagaan oral yakni memberus lidah, gigi dan gusi dengan baik agar kesihatan oral dapat dijaga dengan baik.


Sebelum Si Manja Lahir, Mak Ayah Belajar Dulu Cara Pakaikan Baby Lampin, Mudah Saja!

Anda baru sahaja bergelar ibu dan tidak tahu bagaimana untuk memakai dan menukar lampin si manja? Jangan risau! Dengan mengikuti tip di bawah, anda akan menjadi ibu yang pakar dalam melampin bayi.

Apa yang perlu disediakan semasa melampin bayi

Sebelum mula, anda perlu menyiapkan semua benda berada dekat dengan anda kerana anda tidak boleh meninggalkan bayi semasa melampin, walaupun sesaat.

Berikut adalah benda yang anda perlukan: lampin yang bersih, bekas yang mengandungi air suam, kain bersih, salap lampin, dan pelapik menukar lampin untuk mengalas bayi semasa menukar atau memakaikan lampin.

Pastikan bayi sentiasa dengan anda

Ingatlah untuk mencuci tangan anda sebelum melampin. Pertama sekali, anda perlu meletakkan bayi pada permukaan yang rata, tidak kira di atas lantai ataupun di meja menukar lampin.

Kemudian, pastikan sebelah tangan anda sentiasa memgang tubuh bayi bagi memastikan si manja tidak berguling. Langkah seterusnya adalah dengan membuka lampin yang kotor dan pada masa yang sama anda memegang kaki si manja.

Teruskan menarik lampin keluar dari bahagian bawah tubuh bayi dengan menggunakan sebelah tangan anda.

Lap bayi dari depan ke belakang

Basahkan kain bersih dengan air suam dan kemudian lap lembut bahagian kemaluan bayi dari depan ke belakang.

Ingat bahawa jangan sesekali lap dari belakang ke depan, kerana ia boleh menyebarkan bakteria dan menyebabkan
jangkitan pundi kencing
, terutama dalam kalangan
bayi perempuan
.

Jika bayi anda
lelaki
, letakkan lampin bersih di atas penis bayi semasa anda menukar lampin bagi memastikan dia tidak terkencing pada anda.

Apabila selesai, anda perlu lap bayi dengan kering menggunakan kain bersih dan sapukan sedikit salap lampin.

Tukar lampin kotor kepada lampin baru

Bagi menukar lampin baru, anda perlu mengangkat kaki bayi dan menarik keluar lampin kotor.

Kemudian, masukkan lampin bersih di bawah bahagian punggung bayi sambil memegang kakinya semasa melampin
 untuk memastikan kakinya tidak terkena lampin kotor.

Juga, bagi memakaikan lampin, anda perlu untuk menarik bahagian depan lampin sehingga ke paras perutnya.

Uji kemuatan lampin bayi anda

Jika anda tidak pasti lampin bayi anda benar-benar muat, anda boleh periksa dengan memasukkan jari antara lampin dengan pinggang bayi anda.

Bagi bayi baru lahir, anda perlu menarik turun sedikit atas lampin untuk membiarkan tunggul tali pusat terdedah kepada udara.

Mengelakkan ruam lampin

Ruam lampin
 adalah keadaan yang amat biasa untuk bayi. Bagi mengelakkan ruam lampin, anda perlu menukar lampin dengan kerap, gunakan salap lampin untuk mencegah dan menyembuhkan ruam, dan biarkan sesekali bayi anda bebas lampin.

Jika ruam lampin muncul, anda perlu mendapatkan bantuan perubatan.

Jika anak anda mengalami demam berpanjangan dengan adanya ruam lampin ataupun ruam lampin menyakitkan si manja, berwarna merah terang dengan melepuh, segera hubungi doktor anda.


Betul Ke Alat Pencegah Kehamilan IUD Boleh Terkeluar Kalau Lakukan SEKS KASAR?

“IUD boleh terkeluar kalau seks kasar sangat? Takutnya!” Sejauh manakah kebenaran kenyataan berkaitan alat pencegah kehamilan ini?

Sekiranya kalian berminat untuk ketahui jawapannya, pastikan untuk terus membaca
okay!

Alat perancang keluarga IUD

Untuk mengetahui kemungkinan IUD terkeluar semasa melakukan hubungan seks kasar, mari fahami fungsinya terlebih dahulu!

Selain kondom dan pil perancang, ada juga pasangan yang menggunakan
Intrauterine Device
 (IUD) atau lebih dikenali sebagai IUCD dalam kalangan masyarakat kita.

Ia adalah sebuah alat pencegah kehamilan yang dipasang di dalam rahim wanita.
Ia berbentuk seakan huruf “T” dan diperbuat daripada plastik.

Tambah lagi, alat ini mempunyai jangka hayat yang panjang, iaitu selama 3 hingga 10 tahun bergantung kepada jenis IUD yang dipakai.

Secara umumnya, terdapat 2 jenis IUCD iaitu:

Copper
 – Alat yang disaluti tembaga ini akan menyebabkan rahim dan tiub fallopio secara tidak langsung menghasilkan cecair yang boleh merosak atau membunuh sperma

Mirena
 – Alat yang mengandungi hormon progesteron ini akan membuat mukus dan serviks tebal dan melekit agar sperma tidak dapat tembus ke rahim lalu merosak dan membunuh sperma

Bagaimana ia berfungsi?

Alat perancang keluarga IUD mempunyai tali yang tergantung pada hujungnya, yang akan diletakkan di dalam rahim anda dengan bantuan doktor pakar.

Langkah-langkah berikut berlaku semasa kemasukan IUD:

Setelah melakukan pemeriksaan pelvis, doktor anda akan meletakkan antiseptik pada faraj. Dengan menggunakan aplikator khas, IUD akan dimasukkan melalui serviks

Setelah IUD sampai di bahagian atas rahim,
doktor anda akan mengembangkannya menjadi bentuk ‘T.’
 Pada masa itu, anda mungkin mengalami kekejangan

Doktor anda akan memotong talinya mengikut kepanjangan yang bersesuaian dan tali itu akan tergantung ke bawah melalui serviks ke faraj

Prosedurnya adalah cukup mudah dan hanya memakan masa beberapa minit.

Anda mungkin mengalami sedikit tompokan darah atau ketidakselesaan beberapa minggu selepas dimasukkan.

IUD mempengaruhi kehidupan seks anda?

Sebagai permulaan, IUD anda sepatutnya tidak akan mengganggu aktiviti harian, termasuklah seks, menurut
American College of Obstetricians and Gynecologists
 (ACOG).

Pada dasarnya, peranti ini tidak akan mengubah sensasi fizikal anda secara negatif.

Pun begitu, terdapat beberapa cara lain IUD berisiko mengubah kehidupan seks anda.

Contohnya, wanita yang memakai IUD tembaga mungkin mengalami
kekejangan haid yang teruk
, yang boleh memberi kesan terhadap mood dan keinginan untuk bersenggama.

Selain itu, walaupun pasangan anda tidak akan dapat melihatnya semasa melakukan hubungan seks, mereka masih boleh merasai talinya, terutamanya jika anda memakainya buat kali pertama.

Jadi… bolehkah IUD terkeluar jika melakukan seks kasar?

Bagi menjawab persoalan utama artikel ini, ya, perkara ini tidak mustahil jika melakukan seks kasar, namun ia sangatlah jarang terjadi.

Inilah yang dikenali sebagai
IUD expulsion
, yang bermaksud rahim anda mengeluarkan IUD daripada posisi asalnya.

Oleh sebab masih sedikit kajian dalam bidang ini, pakar tidak mempunyai bilangan data yang tepat mengenai seberapa banyak kes ini  berlaku.

Pun begitu, secara umumnya
IUD expulsion
berlaku apabila pemakai:

Tidak pernah mengandung

Berumur lebih muda daripada 20 tahun

Mempunyai haid yang berat
 atau menyakitkan

IUD dimasukkan selepas keguguran pada trimester kedua kehamilan

Walaupun jumlah kes IUD terkeluar tidak begitu jelas, kemungkinan untuk ia berlaku akibat seks kasar adalah sangat kecil.

Menurut pakar sakit puan, Dr. Jacques Moritz, setakat ini masih belum ada kes IUD yang terkeluar akibat persetubuhan.

Adakah mustahil IUD sudah pun terkeluar daripada posisinya dan anda hanya menyedarinya ketika bersenggama?

Mungkin juga! Tetapi apa yang pasti, ia tidak akan berlaku dek
penetrasi zakar
, menurut pakar.

Pada realitinya, antara salah satu faktor risiko terbesar berlakunya pengeluaran IUD adalah apabila ia mula-mula dimasukkan.

Dalam kes tersebut, ada kemungkinan penyedia perubatan tidak meletakkannya dengan betul semasa memasukkan ke dalam rahim.

Di samping itu, memakai peranti ini setelah bersalin juga boleh menjadi faktor risiko utama yang lain, ini kerana serviks masih dalam keadaan ‘melebar’ daripada biasa.

Terdapat juga komplikasi IUD lain yang disebut sebagai
perforation
, atau ketika IUD  menembusi dinding rahim anda. Usah gusar, seks kasar selalunya tidak akan menjadi puncanya.

Apa yang ingin penulis tekankan di sini, seks kasar atau tidak, BUKAN faktor risiko bagi masalah IUD terkeluar ya!

Konklusinya…

Sekiranya anda mengesyaki sebarang perubahan pada IUD, periksa dahulu untuk ketahui sama ada anda dapat merasakan talinya.

Jika tidak mampu, jangan panik dan lakukan janji temu dengan doktor sekiranya anda gugup atau mengalami simptom yang pelik.

Pakar juga menyarankan
pemakai peranti ini untuk menjalani pemeriksaan berkala setiap bulan atau lebih
, sehingga berasa selesa dan yakin dengan posisi IUD mereka.

Ingat, anda tidak perlu menemui doktor hanya kerana tidak lagi dapat merasakan tali IUD setelah melakukan hubungan seks.

Aktiviti senggama tidak akan mempengaruhi rahim anda (kecuali kehamilan), jadi teruskan menikmati momen bersama pasangan tercinta di ranjang sekasar mana pun yang anda mahukan tanpa risau okay!